«Лейпциг»га хатолар қимматга тушди. Клопп ва «Ливерпуль» — деярли чорак финалда\n«Лейпциг» футболчиларининг икки қўпол хатосидан Муҳаммад Салоҳ ва Садио Мане унумли фойдаланишди. «Ливерпуль» Будапештда керакли ҳисобда ғалабага эришди — 2:0.\n«РБ Лейпциг» (Германия) — «Ливерпуль» (Англия) — 0:2 (0:0)\nГоллар: Салоҳ, 53 (0:1). Мане, 58 (0:2).\n«РБ Лейпциг» (Германия): Гулачи, Клостерманн, Упамекано, Мукьеле (Орбан, 64), Анхелиньо, Кампль (Хван Хи Чхан, 73), Забитцер, Нкунку, Ольмо, Айдара (Поульсен, 64), Адамс.\n«Ливерпуль»: Алиссон, Робертсон, Александр-Арнолд, Ўзан Кабак, Вкйналдум, Ҳендерсон, Тиагу Алькантара (Окслейд-Чемберлен, 72), Жонс, Роберту Фирмину (Шачири, 72), Салоҳ (Н.Уильямс, 90), Мане.\nОгоҳлантиришлар: Мукьеле, 5. Айдара, 5. Нкунку, 52. Анхелиньо, 65. Ўзан Кабак, 68. Ольмо, 76. Ҳендерсон, 81.\nҲакам: Винчич (Словения).\n16 феврал. Будапешт. «Пушкаш Арена» стадиони.\nАллақачон 2021 йил кириб келган, 2020 йилдаги муаммолар эса ҳеч қаерга йўқолмаган. Коронавирус ҳамон чекинмади, томошабинлар трибуналарга қўйилмаяпти, мамлакатлар хорижий клублар учун чегараларни ёпган. Хусусан, Германия Буюк Британияда чиққан коронавируснинг янги штаммидан қўрқиб, британлар билан авиаалоқаларни тўхтатган. Немислар ҳатто «Ливерпул» учун ҳам истисно қилишмади. Шу туфайли «Лейпциг» муқобил уй майдони излашга мажбур бўлди, йўқса жамоага 0:3 ҳисобидаги мағлубият ёзилиши мумкин эди — УЕФАнинг ҳозирги регламентида шундай белгилаб қўйилган.\nЎйин учун жой Будапештдан топилди. Венгрия ва «Ференц Пушкаш Арена» нафақат «Лейпциг»нинг «Ливерпул»га қарши ўйинини, Менхенгладбахнинг «Боруссия» ва «Манчестер Сити» ўртасида кейинги ҳафта ўтадиган ўйинни ҳам қабул қилишга рози бўлди. «Ференцварош» Чемпионлар лигасини турнир босқичидаёқ тарк этган, аммо жамоа стадионида плей-офф ўйинлари ўтказилмоқда.\nГулачи дарвоза тўрида\nБудапештга сафар «Лейпциг» ва Венгрия миллий жамоаси дарвозабони Петер Гулачини хурсанд қилгани аниқ. У айнан Будапештда туғилган ва «Пушкаш Арена»да ўйнаган. Бундан ташқари, Гулачи олти йил давомида «Ливерпул» таркибида бўлган, аммо захира дарвозабони сифатида фақат ўртоқлик учрашувларида майдонга тушган. Шу туфайли венгрнинг иштиёқи икки карра эди.\nАммо «Ливерпул»га қарши ўйин Гулачи учун мемлар билан ёдда қоладиган бўлди. Йўқ, венгр умуман олганда ёмон ўйнамади — ўтказиб юборилган голларда у айбдор эмас. Аммо биринчи бўлимда Гулачи Робертсоннинг деярли майдон марказидан парашют қилиб йўллаган зарбасини ўтказиб юбориши мумкин эди. «Лейпциг» дарвозабони рақиб ҳужумчисини жарима майдони ташқарисига чиқиб қаршилади ва тўпни узоқлаштирди, аммо ҳимоячилар тўпни йўқотишди, тўп Робертсонга келиб тушди, бу вақтда ўз ҳудудидан анча олдинга чиқиб кетган дарвозабон ортга қайтишга улгурмади - тўп дарвоза тўсини устидан ўтиб кетди, дарвозабон эса инерция билан сакраб пастга қулаганида дарвоза тўрига ўралашиб қолди. Гулачининг бу ҳолати «Лейпциг»нинг ўйиндан кейинги ҳолатини идеал даражада ифодаларди.\nНоминал жиҳатдан мезбон бўлганлар биринчи бўлимда жуда яхши ўйин кўрсатишганди. Илк дақиқаларданоқ Ольмо қулай вазиятга эга бўлди, Алиссон унинг зарбасига қаршилик кўрсата олмади, аммо тўп устундан қайтди. Кўп ўтмай Салоҳ ҳам яхши имкониятни кўкка совурди — Гулачида сейв. Аммо биринчи бўлимда энг ёдда қоларли вазият айнан венгриялик дарвозабоннинг тўрдаги ҳолати эди.\n«Лейпциг» биринчи бўлимда ҳам эҳтиётсиз ўйнаётганди. Франциялик ҳимоячи, ёзда «Бавария»га ўтиши ҳал бўлган Упамекано эпизодлардан бирида хато қилди, у ҳимоядан чиқишда берилган биринчи пасни рақиб эгаллаб олди, ушбу ҳужум давомида Упамеканонинг ўзи Манега қаршилик кўрсата олмади, меҳмонлар ҳужумчиси дарвозабон билан яккама-якка ҳолатда қолган Фирминони тўп билан таъминлади ва тўп дарвозага бориб тушди, аммо ҳакам «Ливерпуль» ҳужумчиси тўпни майдон чизиғи ташқарисидан узатган деб топди.\nТанаффусдан кейинги хатолар эса кечирилмади.\nАввалига Забитцер ортга тўп қайтаришда қўпол хатога йўл қўйди, Клостерманн тойиб кетиб орқароққа ташлаб берилган тўпга ета олмади, Салоҳ ҳисобни очди — 0:1. Кейин эса Мукиле рақиб қарши ҳужуми вақтида тўпни рақибга топшириб қўйди, дарвозабон билан яккама-якка вазиятга чиқариб юборилган Мане осонлик билан дарвозани ишғол қилди — 0:2.\nMANE GOAL pic.twitter.com/6SSHKy4D1Z\n— Karim (@KloppsTrickyRed) February 16, 2021\nШу билан интрига ўлди. «Лейпциг» қолган вақт давомида «стандарт»ларда ва Анхелиньонинг қанотидан ҳужумлар орқали вазиятни ўнглашга уринди, аммо барча ҳаракатлар бесамар кетди, «Ливерпул» эса ҳимояга мажбуран Ҳендерсон қўйилган ҳолатда ҳам ишончли ўйнади. «Ливерпул» дарвозабони бу позицияга кўникиб бормоқда ва у бу ўйинни ҳам жамоанинг янги аъзоси Кабак билан кўнгилдагидек якунлаб қўйди.\n0:2 — «Ливерпул» совуққонлик билан ғалаба қилди. Ўтган мавсумда ЕЧЛ ярим финалчиси бўлган «Лейпциг»да бу сафар турнирни давом эттириш импонияти жуда паст. Премьер-лигада чемпионликдан умид узган Юрген Клопп энди бор эътиборини ЕЧЛга қаратмоқда.\nУпамекано учун «Ливерпул»га қарши ўйин 2021 йил ёзида «Бавария»га 42,5 млн евро эвазига трансфер қилиниши эълон қилинганидан кейинги илк ўйин эди. Жуда қўпол хатога йўл қўйган яна бир футболчи Марсель Забитцер эса клубда Дайодан кейинги энг қимматбаҳо футболчи (Transfermarkt бўйича 42 млн евро), унга ҳозирда Англия клублари жиддий қизиқаётганди. Бу ўйин унга ёмон реклама бўлди.\n«Ливерпуль» январ ойи охиридан буён илк марта ғалаба қозонди - уч ўйиндан иборат мағлубиятли серияга якун ясалди (жами 2:8). Бу ўйинда эса нафақат ғалаба қозонилди, балки гол ҳам ўтказилмади.\nСадио Мане «Ливерпул» сафида еврокубокларда урган голлари сонини 20тага етказди – у энди клубнинг бундай натижага эришган бешинчи футболчисидир.\nМуҳаммад Салоҳ бу мавсумда барча турнирлар доирасидаги 24-голини урди (ЕЧЛда – тўртинчиси). Топ-5 лигалар бўйича ундан кўпроқ гол фақат Роберт Левандовскида – 25.\nСафардаги 2:0 ҳисобидаги ғалаба – чорак финал йўлланмасини кафолатламаслиги мумкин, аммо ҳозирги «Ливерпул» учун жуда зарур бўлган импульс вазифасини ўтаб бериши шубҳасиз.\n17:32 / 26.04.2022\n«Реал» Манчестерда меҳмон, «Ливерпуль» «грандлар кушандаси»га қарши. ЕЧЛ яримфинал анонси


«Реал» Ла Лигада Зидан қўл остидаги энг узун мағлубиятсиз сериясини такрорлади\n«Реал» Испания чемпионатининг 36-турида меҳмонда «Гранада» (4:1) устидан йирик ҳисобда ғалаба қозонди.\nМадридликлар Ла Лигада 16та баҳсдан бери мағлубият нималигини билишмаяпти: 10 ғалаба ва 6 дуранг.\nOpta'нинг маълумотига кўра, «Реал» ушбу кўрсаткич орқали Зидан бошқарувидаги энг узун мағлубиятсиз сериясини такрорлади. Жамоа франциялик мураббий қўл остида 2016/2017 йилги мавсумда ҳам қаторасига 16та баҳсда ютқазмаганди.\n«Қироллик клуби» навабатдаги ўйинни 16 май куни меҳмонда «Атлетик»ка қарши ўтказади.


Toshkent islom universiteti - Тошкент ислом университетида “Оқ йўл сизга, битирувчилар!” номли битирув тадбири бўлиб ўтди\nТошкент ислом университетида “Оқ йўл сизга, битирувчилар!” номли битирув тадбири бўлиб ўтди\n1 июль куни университетда “Оқ йўл сизга, битирувчилар!” номли битирув тадбири кўтаринки руҳда ўтказилди.\nТошкент ислом университети диний ва дунёвий билимларни уйғунликда олиб бориб, диншунос, исломшунос ҳамда бошқа фан соҳалари бўйича етук кадрлар тайёрлайдиган Республикадаги ягона таълим муассасаси ҳисобланади. Бу даргоҳни тугатган кадрлар жамиятнинг турли соҳаларида фаолият юритиб, юртимиз тараққиётига муносиб ҳисса қўшиб келмоқда.\nБу йилги битирувчилар ҳам ўқув дастурида белгиланган фан соҳалари бўйича билимларни етарли даражада ўзлаштириб, намунадаги дипломга эга бўлдилар. Улар зиммасига турган масъулият эса, эгаллаган билимларни амалиётга тадбиқ этган ҳолда Ўзбекистоннинг порлоқ келажагига муносиб ҳисса қўшишдан иборат.\nЎтказилган тадбирда айни шу жиҳатларга эътибор қаратилди.\nТадбирда сўз олган етук олимлар, профессор-ўқитувчилар ўз дил сўзларида битирувчиларга юксак ишонч ва юртимиз тинчлиги ҳамда тараққиётига муносиб ҳисса қўшишига тилак билдирдилар.\nТадбир давомида битирувчи талабаларнинг ота-оналари, яқинлари ҳам сўз олиб, фарзандлари камолидан мамнун эканликларини таъкидлаб, таълим берган барча устозларга ташаккур изҳор этдилар.\nБитирувчилар ҳам ўз навбатида устозлари ва ота-оналарининг юксак ишончини муносиб оқлаган ҳолда юрт ривожига муносиб ҳисса қўшишларини таъкидладилар ҳамда тантанали ваъда бердилар.\nШунингдек, тадбир давомида бир гуруҳ фидоий устоз-мураббийлар ҳамда иқтидорли, фаол талабалар университет ректорининг Фахрий ёрлиқ ва ташаккурномалари билан тақдирландилар.\nТадбирнинг бадиий қисмида куй-қўшиқлар ижро этилиб, иштирокчиларда янада кўтаринкилик бахш этди.\nТадбир иштирокчилари битирувчиларни диплом билан муборакбод этдилар.\n2017 йил битирувчиларига оқ йўл тилаган ҳолда, жамиятимиз, юртимиз тинчлиги ва равнақига муносиб ҳисса қўшишига тилакдошмиз. Оқ йўл Сизга, битирувчилар, парвозингиз хайрли бўлсин!


Каннда Ўзбекистон миллий павильони очилди (Фото) - Darakchi\nЖАМИЯТ 14.05.2019, 20:43\n14 май куни 72- халқаро Канн фестивали доирасидаги Marché du Film кинобозорида Ўзбекистон миллий павильонининг расмий очилиш маросими бўлиб ўтди.\nЎзбекистон миллий павильони мана икки йилдирки мамлакатимиз киноиндустрия салоҳиятини Каннда расман намойиш қилмоқда.\nКиносаноати мутахассислари ва ижодкорлардан таркиб топган Ўзбекистон делегациясининг вазифаси – мамлакатимизнинг кинолокациялари ҳамда хорижий кинолойиҳаларни амалга ошириш (копродакшн) салоҳиятини тақдим этишдир. Миллий павильон фаолияти давомида хорижлик продюсерлар ва халқаро кинокомпанияларни Ўзбекистонда суратга олиш учун жалб қилиш, шунингдек, 2019 йил 26-30 ноябрь кунлари Тошкентда бўлиб ўтадиган PROlogue хзлқаро кинофестивалига дунёнинг турли нуқталаридан қатнашчи ва ҳайъат аъзоларини таклиф қилиш бўйича учрашув ва музокаралар ўтказилади.\n“Йилдан йилга кинобозоримиз географияси кенгаймоқда ва унда Ўзбекистон мана иккинчи йил қатнашаётганидан биз ниҳоятда хурсандмиз. Ишонамизки, Ўзбекистоннинг гўзал гўшалари суратга олиш учун жозибали локация сифатида жаҳон киноижодкорларида қизиқиш уйғота олади.»\nЎзбекистонда импорт қилинган бензин учун акциз солиғини ошириш таклиф қилинмоқда


36595 Ўқиш режими + -\nЎз саломатлигимизни асраб-авайлашимиз – бу худбинлик эмас, балки бутун жамият барқарорлигини таъминлашга қаратилган хайрли ишдир.\nБугунги шароит шуни кўрсатдики, давлатлар алоҳида-алоҳида бўлгани билан инсониятнинг умумий манфаатлари – саломатлик, осойишталик ва хавфсизлик масаласи барча учун ягона ва улуғ қадрият экан. Коронавирус миллат ҳам, мамлакат ҳам танлаб ўтиргани йўқ. Вирус тарқалиши кенгайиб борар экан, инсоният шу пайтгача мавжуд яшаш тарзини ўзгартиришга, ўзини ва оламни қайта идроклашга мажбур бўлаяпти.\nВирусга чалинганлар бугунги кунда юртимизда 88 нафарга етди, айрим беморларнинг аҳволи анчайин оғирлашибди, 13 нафарида ўпка яллиғланиши яъни, пневмония аломатлари кузатилаётган экан. Албатта, бу хабарлардан ички хавотиримиз ошади, шу билан бирга, масъулиятимиз ҳам, бурчдорлик туйғуси ҳам кучайиши шарт. Давлат мулозими жон куйдириб, ниқоб тақинг деяптими, албатта тақайлик. Тўй-маросимларни чекланг, дейишдими, чеклайлик.\nХориждан минг-минглаб юртдошларимизнинг олиб келиш учун қанча учувчилар ва стюардессаларимиз, элчихоналаримиз ходимлари ўз ҳаётини хавф остига қўйяпти. Офат тарқаб кетмаслиги учун 20 минг юртдошларимиз жойлаштирилган санаторий, профилактика ва даволаш масканларида минглаб, саломатлик посбонлари кечаю кундуз ухламасдан, ҳаловатини йўқотиб, толмай меҳнат қилишаяпти. Уларнинг ҳам уйида жондан ширин фарзанди бор, улар ҳам дам олиши, куч тўплаши, яшаши керак. Биз эса ўз оиламиз бағридамиз. Болаларимиз атрофидамизда, хотиржам бир шароитда ўтирибмиз. Наҳотки озгина сабр-тоқат ва шукрона билан ўз уйимизда болаларимиз билан ўтира олмаймиз?!\n“Биз сиз учун ишда қолдик, сиз биз учун уйда қолинг” каби хонадонда қолишни тарғиб этувчи таъсирли челленжларга турли калаканомуз ва масхаралаш қабилида “жавоб бераётган” ва юртимиздаги вазиятга жиддий қарамай, тартиб-қоидаларни бузаётган кимсалар саломатлигимизни, тинчлигимизни, хотиржамлигимизни асрашга уринаётган фидойи касб эгаларининг меҳнатларини қадрлашни ўрганишсин!\nАйни дамда турли бўлмағур гаплар билан калака қилаётганлар, Худо кўрсатмасин, бир куни шу оқ халатли шифокорлар қўлига бориб тушмаслигига кафолат борми? Унда улар юзига қандай қарайди? Хавфли дардга чалинганлар устидан кулиб, айб ағдариб, ижтимоий тармоқларда улар ҳақида турли миш-миш ва бўҳтонларни тарқатаётганлар-чи?! Бундай уят ишларни қилишдан ҳам тийилайлик. Ахир кўзга кўринмас қотил қайси томондан ва қандай келиб қолишини ҳеч биримиз билмаймизку!\nАслида ҳозир курраи заминимизда кўзга кўринмас уруш кетаяпти. Бу урушда атом қуроллари, қанотли ракеталар, адоқсиз снарядлар, кўп тоннали танклару, тиш-тирноғига қадар бомбалар билан қуролланган самолётлар йўқ.\nБу жангда фақат ўзининг ички душманини енга олганларгина, маънавий комилликка эришганлар, ҳаётини қайтадан тартибга сола олган, поклик ва озодаликни кундалик тарзига айлантирган, замонавий ахборот коммуникацияларини пухта ўзлаштирган инсонларгина ғалаба қозонишга қодир. Бу шунчаки синов ҳам эмас, бу ҳаракатчан, тоқатли ва баркамол инсоннинг курашидир. Илтимос, азизларим, уйдан чиқманг, чиқмоқчи бўлганларга эса бугунги кунда айтиш керак бўлган гапларни айтинг.\n23:31 / 14.12.2017 1045\n09:37 / 02.01.2017 1577\n12:26 / 18.03.2015 23803\n20:41 / 26.02.2017 1626\n16:40 / 16 апрель 277


Ҳиндистон шимолида сув тошқинидан 58 киши ҳалок бўлди\n20 Авг 2019 1682\nҲиндистоннинг шимолий штатларида сув тошқини ва кучли ёмғир ёғиши сўнгги икки кун ичида 58 кишининг ўлимига сабаб бўлди.\nУттаракҳанд штатида 32 киши ҳалок бўлди ва саккиз киши бедарак йўқолди, Ҳимачал-Прадеш штатида 26 маҳаллий аҳоли ҳалок бўлди. Умуман, август ойи бошидан буён Ҳиндистонда сув тошқини оқибатида 300 киши ҳаёт билан видолашган.\nЯнги Деҳлида Ямуна дарёси сатҳи жуда юқори кўтрилгани айтилмоқда. Ўтган кун мобайнида шаҳарнинг паст ва текис ҳудудларидан 10 мингдан зиёд киши эвакуация қилинган. ТАСС маълумотига кўра, улар вақтинчалик турар жой лагерларига жойлаштирилган.\nҲиндистонга кучли жалалар қуйиши оқибатида сув тошқинлари, кўплаб кўчкилар, дарёларнинг ўзанидан ошиб кетиши, маҳаллий сув омборларидаги сатҳининг ўта хафвли чизиққача кўтарилиши кузатилди. Мамлакатнинг кўплаб ҳудудларида транспорт алоқаси бузилган. Биноларнинг қулаши ва кўплаб бахтсиз ҳодисалар ҳақида хабарлар келиб тушмоқда. Мутахассисларнинг фикрича, ҳозирги муссон Ҳиндистон учун сўнгги 10 йил ичида энг вайронакорларидан бири ҳисобланмоқда.\n27 Июн 2020 1950\n18 Июн 2020 1876\n2 Июл 2020 1392\n27 Июн 2020 1383\n27 Июн 2020 1277\n17 Июн 2020 1208\n27 Июн 2020 1200\n18 Июн 2020 1169\n3 Июл 2020 1139\n16 Июн 2020 1105\n10 Июл 2020 1074


Атамбаев Украинани миллатлар аро низоларга йўл бермасликка чақирди | ҚИРҒИЗИСТОН ЯНГИЛИКЛАРИ\nАтамбаев Украинани миллатлар аро низоларга йўл бермасликка чақирди\nҚирғизистон президенти Алмазбек Атамбаев Украинадаги ҳокимият алмашувидан сўнг бу юзасидан биринчи марта билдирув билан чиқди — давлат бошчиси миллатлар аро низоларни олдини олишга чақирди.\nҚирғизистон президентининг Украинада бошланган Евромайдан ҳодисалари борасида биринчи оммавий билдируви. Давлат бошчиси Киев марказидаги тўқнашувларда ҳалок бўлганларнинг яқинларига ўз ҳамдардлигини билдирди.\n«Украина халқи ўз бирдамлигини сақлаб қолишига ва ҳозирда давлат дуч келган муаммоларни ҳал қилишига умид қиламиз. Ўз вақтида Қиризистон ҳам бундай мусибатларни бошдан кечирган», — деди президент.\nАтамбаев шунингдек ҳокимиятга келган мухолифатни давлатда демократияни ўрнатишга катта масъулият билан ёндошишга чақирди.\nСўнгги кунларда Украинанинг бир неча шаҳарларида миллий низолар юз бериши мумкинлиги кўпчиликда хавф уйғотмоқда. Бир тарафдан давлатнинг жанубида руслар ва украинлар орасидаги алоқалар ёмонлашаётган бўлса, Қримда эса руслар ва татарлар алоқаларига дарз кетган.\nҚримлик татарларнинг «Евромайдан»ни қўллашлари шаҳардаги кўпчиликни ташкил қилувчи руслар ғазабига саьаь бўлди.\nwriting my essay 24\nАввалги мақолаАдвокат собиқ министр Сабировни амнистия қилишни сўради\nНавбатдаги мақолаШифокорни «калтаклаган» депутатга қарши жиноий иш очилди


яхши амални қилишда уни ҳақир санама, тўхтаб қолма\nБир камбағал деҳқон ошқовоқ экибди. Полизда ошқовоқлардан бири шундай катта бўлиб етишибдики, бундай катта ошқовоқни кўз кўриб, қулоқ эшитмаган экан. Деҳқон ўзида йўқ хурсанд бўлибди. Аммо бундай катта, ажойиб ошқовоқни нима қилса бўлади деб, ўйланиб қолибди. Уни Хоқонга ҳадя қилишга аҳд қилибди. Ошқавоқни аравага ортиб бир амаллаб Хоқоннинг кўшкига олиб бориб ва ҳадяни унга эҳтиром билан топширибди. Хоқон ҳам уни олиб хурсанд бўлибди. Хурсандчилиги кўз кўриб, қулоқ эшитмаган, катта ошқовоқни олганидан эмас, балки шу деҳқон ўзининг энг яхши деб билган нарсасини самимият билан унга совға қилиб берганидан экан. Шунга яраша Хоқон ҳам унга муносиб жавоб қайтармоқчи бўлибди. Унга бир қанча дуру-марваридлар солинган қути ҳадя қилибди. Деҳқон ҳам раҳматини айтиб, хурсанд бўлганча уйига қайтибди. Йўлда унга бир хасадгўй инсон йўлиқибди. Деҳқондан хурсандчилиги сабабини сўраб, билиб олгач, ҳасаддан ичи ёна бошлабди.\n- Ҳали тўхтабтурсин! Бу ярамас қайда йўқ битта ошқовоқ билан шунча ҳадяга эришган бўлса, мен ҳоқонга энг зўр отимни олиб бораман, ҳадянинг каттасини анашунда кўрасан, - дебди. Отхонадан отини чиқариб, энг сара матолар билан, энг чиройли аслаҳалар билан уни безабди, эгарлабди. Отини шундай чиройли қилиб безаганидан унга ўтиришга ҳам кўзи қиймабди. Уни еталаганча, мағрур ҳолда хоқоннинг кўшкига борибди. Хоқон ушбу кимсани зимдан кузатиб мақсадини, ниятини билиб қолибди. Олиб келган совғасини қабул қилгач, унга шундай дебди:\n- Энди сенга ҳам муносиб ҳадя берсам, бу шундай нарсаки кўз-кўриб қулоқ эшитмаган, ажойиб нарса. Яқинда бир деҳқон менга совға қилган эди. Каттакон ошқовоқ, шуни сенга ҳадя қилдим, олиб кетишинг мумкин, - деб унга ошқовоқни берибди. Эй нафсим! Шуни эсдан чиқармаки амаллар ниятларга боғлиқдир. Ният катта амалларга нуқсон етказиб, кичик қилиб қўйгани каби, кичик амалларни ҳам авзал қилиб, катталаридан аълороқ қилиб қўшии мумкин. Эй нафсим! Бир кичик, яхши амални қилишда уни ҳақир санама, тўхтаб қолма. Чунки кичик, яхши амалларга Аллоҳнинг розилиги яширинган бўлиши мумкин. Бирида бўлмаса бирида унга эришасан. Шунингдек кичик гуноҳларга ҳам бепарво бўлиб қолмагинки уларининг ичига Аллоҳнинг ғазаби яширинган бўлиши мумкин. Албатта Унинг ғазабидан тақво қилгин.\nUmr manzaralari 115 yaxshi\nДонишманддан бир киши сўради.96\n- Аёлим мени севишини қандай билсам бўлади? Донишманд деди: - Агар мана шу 14 харакат аёлингда мужассам булса, ишон, у сени севади. Киши деди: - Улар нима? Ҳаки... «Севганимнинг севгиси гаров экан.»120\n— Суҳроб билан аввалига ҳеч чиқишолмасдим. У ўқишимиздаги энг олди йигитлардан бўлгани учун ҳам ўзига юқори баҳо берарди. Аммо вақт ўтгач, унинг илиқ меҳрини ҳи...


“Прокурор ва ёшлар” учрашуви. » Ўзбекистон ёшлар иттифоқи Элликқалъа туман Кенгаши расмий сайти\nЖорий йилнинг 8 февралъ куни Элликқалъа туманида жойлашган 67-сонли умумий ўрта таълим мактабида “Прокурор ва ёшлар” учрашуви бўлиб ўтди. Учрашувда маҳалла фаоллари, уюшмаган ёшлар ва бошланғич ташкилот етакчилари қатнашишди. Прокурор ёрдамчиси Узақбаев Арислон ёшлар билан мазмунли суҳбат ўтказди. Учрашувда ёшларнинг таклиф, ташаббус ва муаммолари ўрганилиб, уларни ҳал этиш бўйича зарур чоралар кўришга прокуротура ходимлари тайёр эканлигини айтиб ўтди.\nУчрашувда туман ҳокими ўринбосари Б.Алимов сўзга чиқиб Ўзбекистон Республикаси Президенти Ш.М.Мирзиёевнинг 2019 йил 27 декабрда Тошкент шаҳридаги Муҳаммад ал-Хоразмий номидаги ихтисослаштирилган мактабда мамлакатимиз ёшлари билан бўлиб ўтган учрашуви ҳақида ахборот берди ва берилган топшириқлар ижросини таъминлаш бўйича амалга оширилиши лозим бўлган вазифаларни тўхталиб ўтди.\nТадбирдан кўзланган мақсад-мамлакатимизда инсон ҳуқуқ ва эркинликларини таъминлаш борасида амалга оширилаётган ислоҳотлар мазмун-моҳиятини ёшларга етказишдан иборатдир.


Ҳам тунади, ҳам тунаб кетди\n17.06.2018 23:24 0 2397\nРоссияда ўтказилаётган футбол бўйича жаҳон чемпионатини томоша қилиш учун Санкт-Петербург шаҳрига келган сибирлик Дмитрий исмли йигит пули йўқлиги туфайли меҳмонхонада эмас, балки айни пайтда музей сифатида фаолият юритаётган император саройига яшириниб кириб, ўша ерда тунаб қолди. Бу ҳақда «Hurriyet» хабар бермоқда.\nДимитрий эртаси куни эрталаб саройдан 4 миллион рубл қийматга эга ҳайкалчани олиб чиқиб кетди.\nБу воқеа жума-шанба кунлари содир бўлди.\nШанба куни «Павлов» сарой-музейига келган масъуллар Александр III ва унинг турмуш ўртоғи Мариянинг ётоғи тўзиб ётганига гувоҳ бўлишди. Воқеа жойига етиб келган полиция ходимлари ҳақиқатан бу ерга кимдир кирганини, колбаса ва сосиска еганини аниқлашди.\nСарой атрофидаги кузатув камералари қайд-тасвири кўриб чиқилганида, Россия фуқароси бўлган Дмитрий исмли йигит музейнинг биринчи қаватидаги дераза ойналарини синдириб, ичкарига киргани аниқланди.\nМузейнинг сигнализация тизими жаранглаган бўлса-да, бироқ бунга қоровуллар бирор носозлик туфайли шундай бўлгандир дея эътибор қаратишмаган.\nЖума куни соат 23:00 да саройга кириб, эртаси куни соат 7:00 бу ердан ҳайкалчани олиб чиқиб кетган Дмитрий бир кеча шоҳона ҳаёт кечирди.\nШанба куни Дмитрий қўлидаги ҳайкалча билан Санкт-Петербург кўчаларида кезаётганида полиция ходимлари томонидан қўлга олинди.\nДмитрийга қандай жазо тайинланиши ҳозирча номаълум.\nРоссия ЖЧ-2018 Дмитрий\nСиёсат 14/06, 16:53


Танлов – oliymahad.uz\n“Ноябр ойи – Араб тили ва балоғат” фанлари ойлиги доирасида Тиллар кафедраси томонидан талабалари ўртасида “Кофия матнини ёд олиш” ҳамда “Энг яхши мақола” танлови эълон қилинган эди...\n“Муқаддасдир Ватан байроғи!”\nТошкент ислом институтида “18 ноябрь – Ўзбекистон Республикаси Давлат байроғи қабул қилинган кун” муносабати билан илмий тадқиқотлар олиб бориш ва изланувчанлик қобилиятига эга иқтидорли талабаларнинг салоҳиятини намоён этиш мақсадида "Муқаддасдир Ватан байроғи!" шиори остида “энг яхши мақола” ва “энг яхши видеоролик” танловини эълон қилади...\nАраб тили ва Балоғат фанларидан танлов!\nТошкент ислом институти “Тиллар” кафедраси томонидан "Ноябрь ойи – Араб тили ва Балоғат фанлари" ойлиги муносабати билан мақолалар таловини эълон қилади.\nТалабалар диққатига: танлов!\n“16 ноябрь – Халқаро диний бағрикенглик куни” муносабати билан Имом Бухорий номидаги Тошкент ислом институтида илмий тадқиқотлар олиб бориш ва изланувчанлик қобилиятига эга иқтидорли талабаларнинг салоҳиятини намоён этиш мақсадида “Жамиятда диний бағрикенгликни таъминлашнинг асосий тамойиллари” мавзусида “Энг яхши мақола”, “энг яхши видеоролик”, “Энг яхши иншо” танловини эълон қилади....\nАллоҳ таолога ҳамду санолар, Пайғамбаримизга саловату саломлар бўлсин! Али розияллоҳу анҳу вафотларидан кейин Ҳасан розияллоҳу анҳуга отасига эргашган кишилар байъат бердилар. Бу даврда...- 4-курс талабаси Низаматдинов Толеген


06 июн 2020, Тошкент вақти: 04:28\nАҚШ Давлат котиби ёрдамчисининг ўринбосари Дэниэл Розенблюм.\nАҚШ Давлат котиби ёрдамчисининг ўринбосари Дэниэл Розенблюм душанба куни Россиянинг қатор нашрларида Ўзбекистон президенти Ислом Каримов ўлими ҳақида пайдо бўлган хабарлар юзасидан изоҳ берди.\nАмерикалик дипломатга кўра, Ўзбекистон билан ҳамкорлик масаласи ўта муҳим бўлиб, нима бўлишидан қатъий назар, бу ҳамкорлик давом этади.\n“Ҳозир бизнинг қўлимизда фақат расмий маълумотгина бор. Биз президентнинг тезроқ соғайиб кетишини тилаймиз ва бунга умид қиламиз. Биз бу борада тахминлар қуришни истамаймиз”, деди Розенблюм Америка овози радиосининг “Ислом Каримовдан кейин нима бўлади?” деган саволига жавобан.\nАҚШ Ўзбекистоннинг мустақиллиги ва суверенитетини дастаклашини урғулаган америкалик дипломат ҳар қандай вазиятда ҳам Вашингтон ва Тошкент алоқалари ўзгармаслигини айтган.


Жўйбори калонда Хатмона - Баҳоуддин Нақшбанд ёдгорлик мажмуаси маркази\nЖўйбори калонда Хатмона\n22 июнь куни «Жўйбори калон» аёл-қизлар ўрта махсус ислом билим юртида катта шодиёна – битирувчи 13 нафар талабаларнинг хатмона тантанаси бўлиб ўтди. Тадбир Аллоҳнинг муқаддас каломи Қуръони Карим тиловати билан очилди.\nҚуръони карим тиловатидан сўнг мадраса мудири Азизхўжа Иноятов битирувчи талабаларга ҳаётда ўз йўлларини топишда, олима ва фузалолар бўлиб етишишини тилаб ҳақларига дуои хайр қилиб: “Биз сиз азиз талабаларни тўрт йил бағримизда илм бериб, жамият учун керакли ходималар бўлишингиз учун бор куч-ғайратимизни сарфладик. Келажакда юқори мартабаларга эришиб, Ватанимиз равнақи, динимиз ривожига ўз ҳиссаларингизни қўшишингизга тилакдошмиз. Алҳамдулиллаҳ, эришган муваффақият ва қўлга киритган ютуқларингиздан биз устозлар мамнунмиз. Иншоаллоҳ, бундан кейинги фаолиятингизда элга керакли инсонлар бўлишингизни истаймиз. Нафақат юртимиз балки жаҳон таниган олималар бўлиб етишишингизни тилаб қоламиз”.\nШундан сўнг битирувчи қизлар ҳамда қуйи курс талабалари Мавлуди шариф ўқишди.\nТадбир давомида «Энг кўп Қуръон ёдлаган талаба», «Энг яхши мақола», «Энг жонкуяр талаба» «Энг кўп луғат (араб тили) ёдлаган талаба» номинациялари бўйича ўтказилган мусобақа ғолиблари мадраса мудири томонидан пул мукофотлари билан тақдирландилар.\nҚизалоқлар мадрасани тугатаётган опаларига оқ йўл тилаб, ўзига хос чиқишлари (яъни, салавот, тасбеҳ ва шеърий табриклари) билан тадбирга янада файз киритишди.\nТадбирга УМИ Бухоро вилоят бош имом хатиби Нуруллаев Мансур, Бухоро шаҳар бош имом хатиби Авезов Отабек, Мир Араб ўрта махсус ислом билим юрти мудири Элов Жобир, вилоят хотин –қизлар бўлимидан Юнусова Гуландом ҳамда битирувчи қизларнинг ота-оналари ташриф буюришди.\nТадбирнинг асосий қисмидан сўнг битирувчи талабаларга диплом ва эсдалик совғалари топширилди.\nПорлоқ келажак бугундан бошланади, деган нақлнинг ижобати ўлароқ ушбу битирувчи талабаларнинг иқтидор-салоҳиятига қараб шуни айтамизки, билим юрти талабаларидан келажак авлод учун албатта етук мутахассислар, олималар етишиб чиқади.\nУМИ Бухоро вилояти Матбуот хизмати


Ўзбекистон калимасини тарихга киргизиб, бу давлатнинг илк раҳбари бўлган Хўжаев сиймосини тарихдан ўчиришга уриниш кейинги йилларда изчил тус олгани кузатилади. Бухорода Файзулла Хўжаевнинг мармар ҳайкали ва ëдгорлик лавҳаси олиб ташланган.\nФайзулла Хўжаев 1938 йил 15 мартда 42 ëшида Кремль буйруғи билан отиб ўлдирилган эди. У 1937 йилда таниқли совет арбоблари Бухарин ва Риков билан биргаликда ҳибсга олинди ва АҚШ жосуси сифатида 1938 йил Москвада отиб ташланди.\n1965 йил Москва маҳкамаси Хўжаев ишини кўриб чиқиб, уни Сталин қатағони қурбони деб топди ва уни ўлимидан сўнг оқлади. Файзулла Хўжаев Туркистонни бирлаштириш тарафдори эди.\nКремль бу ғояга тиш-тирноғи билан қарши бўлгани боис, Хўжаев “Катта Бухоро” ғоясини илгари суриб, дунë харитасида Ўзбекистонни мавжуд қилди.\nМиллионларни миллат учун сарфлаган мард Файзулла Хўжаев таниқли мутафаккир Фитрат билан биргаликда 1916 йилда “Ëш бухороликлар” жадид ҳаракати етакчиси сифатида Бухорода намойиш уюштириб, мамлакатда демократик қадриятларни кафолатлайдиган конституция жорий қилинишини талаб қилган эди.\nБу ҳаракати учун Файзулла Хўжаев Амир Олимхон тарафидан ўлимга ҳукм қилинди. 1920 йилда амирлик барҳам топганидан кейин Файзулла Хўжаев Бухоро Республикасига раҳбарлик қилди. Файзулла Хўжаев 1925 йилда Ўзбекистон Бош вазири (Совнарком раиси) бўлди.\nРотация асосида 1925 йилда СССР ижроқўми раиси бўлди. Файзулла Хўжаев бир гуруҳ ëш ўзбекларни Германияга ўқишга юборди. Бугун Москва архивларида сақланаëтган ҳужжатларга кўра, Файзулла Хўжаев уларнинг ўқиши учун маблағни аямаган, талабалар аҳволидан шахсан ўзи хабар олиб турган.\nМуинжон Аминовнинг 1938 йил 28 январда бўлиб терговдаги кўрсатмасидан:\n“1922 йил Куйбишев (Валериан Куйбишев) мен ва Файзулла Хўжаевдан уларнинг (талабаларнинг) қайтарилишини, Москвада ўқитилишини талаб қилди. Хўжаев қатъий рад жавобини берди. Сўнг Умар Фахриев деган кишини хат билан Германияга жўнатди ва у ерда таълим олаётган бухоролик талабаларга: “Совет ерига қайтмай туринглар”, деб топшириқ берди” каби фикрларни ўқиймиз.\nХорижда қолиб ўқишини давом эттирган, кейинчалик Туркияда қўним топган 14-16 нафар собиқ талабага Хўжаев Бурхонов орқали моддий ёрдам кўрсатиб турган. У Германиядаги Олимжон Идрисий, миллионер Амин Сулаймон, савдогар Эйдельман билан алоқада бўлиб, туркистонлик талабаларга моддий ва маънавий ёрдам кўрсатиб туришни ушбу шахслардан сўраган.\ndata-title="15 март – Файзулла Хўжаев отилган кун" data-description="<p>Ўзбекистон калимасини тарихга киргизиб, бу давлатнинг илк раҳбари бўлган Хўжаев сиймосини тарихдан ўчиришга уриниш кейинги йилларда изчил тус олгани ..." data-image="https://eltuz.com/wp-content/uploads/2016/03/rasm937.jpg" data-url="https://eltuz.com/asosiy-mavzular/76713/" data-services="facebook,odnoklassniki,twitter,telegram" data-counter="ig">\nШарқнинг кўпгина мамлакатларида Наврўз байрами сифатида нишонланадиган 21 март йилнинг кун ва тун тенг келувчи санаси ҳамдир. Бу кун ...\nСаҳналаштирилмаган ҳаёт репортажи\nШу йилнинг 11 декабрида репортаж фотографи сифатида дунёга танилган фотожурналист Юрий Абрамочкин 80 ёшга тўлади. Унинг ахборотларга бўлган расмий ...\nДиний идорага яқин бир манбанинг “Элтуз” нашрига билдиришича, 60 яшар Анвар қори Турсунов 1 май куни сунъий кома ҳолатидан ...


Рио-2016. Россиялик боксчилардан бири жароҳатлари туфайли ярим финал жангида иштирок этмайдиган бўлди\n09:11 / 18.08.2016 12093\n56 кг вазн тоифасидаги россиялик боксчи Владимир Никитин жароҳатлари туфайли Олимпиададаги иштирокини тўхтатди. Унинг ярим финалда ўтказиши белгиланган америкалик Шакур Стивенсонга қарши жанги ўтказилмайдиган бўлди.\n«Биз Владимирни мусобақадан оламиз, у жароҳатлари туфайли жангга туша олмайди. Унинг боши ёрилган, бошқа жароҳатлар ҳам бор. У Стивенсонга қарши жанг қилмайди»,— дейилган россияликлар жамоаси хабарида.\nНикитин чорак финалда Ирландия вакили Майкл Конланга қарши жангга чиққан ва ҳакамлар томонидан ғолиб деб топилганди.\nКейинроқ ирландиялик боксчи берган интервьюсида ўз мағлубияти Россия президенти Владимир Путиннинг пуллари туфайли эканини айтди.\nЭнди Стивенсон финалда Ўзбекистон вакили Муроджон Аҳмадалиев ва кубалик Робсей Рамирес жуфтлиги ғолибини кутади.


16 октябр 2021, Тошкент вақти: 23:47\nЎзбекистон матбуотидан мутлақ норозиман\nдер экан Самарқанддан қўнғироқ қилган Холисбек бир муштарий сифатида ўзбек матбуотининг бугунги аҳволидан қониқмаслигини айтади.\n- Абдулла Қодирий “Мозийга қайтиб иш кўриш хайрли” деган. Шу ўринда мен¸ масалан ҳозир совет даврини ëмонлайдилар. Лекин ўша давр¸ қайта қуриш деймиз¸ 1985-1991 йилларда¸ Ўзбекистондаги кўп газета ва журналлар кенг маънода халқ минбарига айланиб улгурган эди. Ўша даврда "Муштум"¸ "Ўзбекистон адабиëти ва санъати"¸ "Ëш ленинчи" газеталарида мухолиф фикрлар ҳам эълон қилинар эди. Масалан¸ Муҳаммад Солиҳга қарши қаратилган мақолалар эълон қилинган эди 1989 йилда. "Совет Ўзбекистони" ва "Правда востока" газеталари эълон қилган эди. Ўшанда Муҳаммад Солиҳнинг ўшанга қарши ëзилган “Рост қайда¸ ҳақиқат қайда” деган мақоласи эълон қилинган. Бу гапларни айтаëтганим ўша даврни қўмсаш эмас. Ҳозирги даврда кундуз куни чироқ ëқса ҳам ўша мақолани топиб бўлмайди. У даврда ошкоралик¸ демократия маълум бир фоиз бор эди. Бир газетхон сифатида гапираяпманда.\nОзодлик: Демак¸ сиз ўзбек матбуотининг бугунги аҳволидан қониқмайсиз?\n- Йўқ¸ умуман норозиман. Масалан¸ мустақиллик йилларида оммавий ахборот воситаларига доир ўнлаб қонунлар қабул қилинди. Бу фақат жаҳон жамоатчилигининг кўз ўнгида “мана бизда ҳам шунақа қонун бор” деб айтиш учун қабул қилинган. Амалда бу қонун бирор марта ижро этилгани йўқ. Масалан¸ бирор марта ўзгача фикр газетада ëритилгудек бўлса¸ бошига Дилмурод Саййид ëки Хайрулла Ҳамидовнинг куни тушади. Ошкоралик йилларида Ўзбекистон телевидениесида “Ҳаëт қувончлари ва ташвишлари”¸ “Ахборот танқид қилади”¸ “Келинг очиқчасига гаплашайлик” ва бошқа танқидий руҳдаги кўрсатувлар бор эди. Ўзбекистон радиосида яқин яқингача “Қармоқ”¸ “Дунë” эшиттиришлари бор эди. Кейинги йилларда ўша эшиттиришлар ҳам йўқолиб кетди. Ўзбекистонда матбуот эркинлиги қачон бўлади? Ҳозирги сиëсий режим ўзгарсагина ўсиши мумкин¸ дейди самарқандлик Холисбек.\nОта-онамни жуда соғиндим¸ чегара қачон очилади??\n20 йил аввал Тожикистондан Сурхондарёнинг Термиз шаҳрига келин бўлиб тушган Севинч исмли аёл кейинги пайтда ўзбек-тожик чегарасида пайдо бўлган муаммолар туфайли ота-онаси аҳволидан хабар ололмаётганидан нолийди.\n- Чегара қачон очиларкин¸ деб телефон қилган эдимда. Бекилгани учун бора олмаяпман.\nОзодлик: Қачон бекилган?\n- Анча бўлиб қолди.\nОзодлик: Қайси постдан ўтардингиз?\n- Сурхондарëнинг нимасига қарашли қанақадир пост. Борсак қўймаяптида. Бир ойдан ошдида. Борсак¸ “У ëқдан чақирув қоғози бўлса¸ кейин ўтиш мумкин. Бўлмаса мумкин эмас” дейишаяпти. Чақирув қоғоз бўлса Тожикистондан¸ улар почта орқали жўнатар экан¸ бу ерга келгандан кейин олиб борсам¸ қўяр экан. Бўлмаса қўймас экан.\nОзодлик: Олдин бунақамасмиди?\n- Йўқ. олдин шундай ўтиб кетардик. Паспортга печат урарди¸ шундай ўтиб кетаверардик. Шунинг учун телефон қилган эдим. Қачон очиларкин демоқчи¸ эдим. Ота-онамни соғиндим¸ дейди Тожикистондан Сурхондарёнинг Термиз шаҳрига келин бўлиб тушган Севинч исмли аёл.\nРоссияда алданган ўзбек ҳикояси\nРоссиянинг Кимрей шаҳридан қўнғироқ қилган асли наманганлик 21 ёшли Руслан мушкул вазиятга тушиб қолганини айтиб, Россияда меҳнат қилаётган ўзбекистонликлардан унга йўл-йўриқ кўрсатишларини илтимос қилади.\n- Кимрей шаҳридамиз. Озгина қийналдик. Шунга телефон қилдим. Ишладик бир-икки ой¸ пулни бермади¸ бунинг устига урди. Ҳозир юрибмиз кўчада. Левий ишлаб юрибмиз. Кунда кўчада турамиз.\nОзодлик: Қанча пулингизни бермади?\n- Ҳар ойига 15 мингдан бераман¸ деган эди. Бермагандан кейин биз иложсиз чиқиб кетдик. Ҳозир ҳам бошлиқлардан қочиб юрибмиз. Кўриб қолса¸ яна уради.\nОзодлик: Нимага урди?\n- Энди мен русчани яхши тушунмайнманку. Бир нарсани айтса¸ мен тушуна олмай қолсам сразу югуриб келиб дарров урарди. Битта бола касалхонага ҳам тушиб қолди. Олти ойлик пулини бермади у боланинг.\nОзодлик: Касалхонага урганидан кейин тушдими?\n- Ҳа¸қаттиқроқ уриб ичини эзиб қўйган экан. Ўша бўйича кетди.\nОзодлик: Бирор ташкилотга¸ ҳуқуқ-тартибот органларига мурожаат қилмадингизларми?\n- Биз билмаймизда қаерга мурожаат қилишни. Документларимизнинг ҳам сроклари тугаган. Документ қилай десам пул йўқ. Шунга бош қотиб сизларга телефон қилган эдик.\nОзодлик: Ëтиб туришга бирор уй борми?\n- Ҳа бор. Ҳозир квартирада турибмиз. Яна беш кундан кейин сроги тугайди. Яна унга пул бериш керак. Ҳар бир кишига 3000 дан. Ҳозир шуни ҳам топишнинг иложи бўлмаяпти. Яна бу ерда еб-ичишимиз бор.\nОзодлик: Россияга сизларни ким олиб келган эди?\n- Бу ерга бир ҳамқишлоғимиз чақирган эди¸ келдик. Келган кунимиз¸ масалан кечаси билан чарчаб келдик. Эртасига ишга тушдик. Шу бўйича озгина пул жўнатдим. Энди бошида. Ундан кейин ҳали пул жўнатганим йўқ. Уйга телефон ҳам қила олмайман. Дадамнинг ўзи телефон қилиб “Телефонингга пул ташлаб қўяйми” дейди. Мен бу ерда ҳижолат бўлиб кетдим¸ дейди Руслан.\nРуслан ҳамюртларидан кўмак кутаётган бўлса, андижонлик Тўлқинжон Каримов Россиядаги ишлари жойида эканлигини айтади.\n- Бу ерда ҳамма шарт-шароитларимиз яхши. Вагончамиз бор. Вагончада икки киши яшаймиз.\nОзодлик: Нима иш қиласизлар у ерда?\n- Қурилишда ишлаймиз.\nОзодлик: Ишлар қийинмасми?\n- Йўқ. Ишлар ҳозирча яхши. Яшаш шароитимиз яхши. Бу ерга милиция¸ миграциондагилар текшириб келмас экан. Ўрмоннинг ичидада бу. Еб-ичишимиз яхши.\nОзодлик: Ош қилиб турасизларми?\n- Хоҳлаган кунимиз ош. Бу ерда кўл бор. Зериксак¸ ўша ерга бориб чўмилиб¸ у ер бу ерларни томоша қилиб келамиз.\nОзодлик: Унда яшашларингиз яхши эканда.\n- Айтаяпманку¸ Худога шукур нолийдиган эмас. Ишимиз¸ ҳамма ëқ яхши.\nОзодлик: Ойликлар қанча эди?\n- Меҳнат ҳаққимиз еб-ичиб¸ продукта¸ ëтоқдан ташқари ойига 15 минг рубл берадида бизга. Долларга ўтказадиганбўлсак¸ 450 билан 500 долларнинг ўртасида бўлади.\nОзодлик: Бундан қанчасини Ўзбекистонга жўнатасиз?\n- Ўзбекистонга ҳаммасини жўнатамиз. Продуктани бу ерда ўзлари қилиб бериб кетади. Телефонга солсанглар¸ бошқа деб 5-10 сўм беради. Шу билан эплаб тирикчилик қиламиз. Ундан кейин топган пулимизни уйга жўнатамиз.\nОзодлик: Унда иш берувчи яхши эканда.\n- Иш берувчи ҳам яхши. Кўз тегмасин¸ ҳозирча яхши. Хўжайинимиз арман¸ дейди андижонлик Тўлқинжон Каримов.


Алишер Шодмонов шифокор отаси коронавирусдан вафот этган қиз хонадонига борди - xabar.uz\nАлишер Шодмонов шифокор отаси коронавирусдан вафот...\n01.07.2020 12:32 0 6009\nКуни кеча эълон қилинган «Тиббиёт ходимларини вирус ўчоқларига мажбуран киритишяптими?» Шифокор отаси вафот этган қиз жим ўтирмоқчи эмас» номли мақола тармоқда анча шов-шувларга сабаб бўлди.\nУндан шифокор отаси коронавирус юқтириб вафот этган Шаҳноза Ҳасанованинг изтиробли ҳикояси ўрин олган.\n«Микрофон кўтарган аёл» каналида хабар берилишича, мазкур материал эълон қилингач, Соғлиқни сақлаш вазири Алишер Шодмонов Шаҳноза Ҳасанова хонадонига борган.\n«Ҳозиргина Шаҳноза Ҳасанова қўнғироқ қилиб, хонадонига Соғлиқни сақлаш вазири Алишер Шодмонов келганини айтди. Вазир оила аъзоларидан cамимий кўнгил сўраб, бу шифокорлар жамоаси учун ҳам оғир жудолик бўлганини билдирган. Ш. Ҳасанова соғлиқни сақлаш тизими унинг изтиробларини тўғри тушунгани учун миннатдор. Оила боқувчисини йўқотгани, хизмат фаолияти давомида коронавирус инфекциясига чалиниб вафот этгани инобатга олиниб қонуний барча компенсациялар қопланиши маълум қилинган. Шунингдек, Ш. Ҳасанова у билан бирга ҳамдард бўлган, мурожаатига бефарқ бўлмаган барча жамоатчилик вакиллари, журналистлар ва блогерларга ўз раҳматини айтди» -дейилади хабарда.\nЭслатиб ўтамиз, шифокор Алишер Уралов 26 июнь куни вафот этган.\nshifokor Алишер Шодмонов\nЖамият 30/07, 17:00\nСоғлиқни сақлаш вазири Алишер Шодмонов шифохонага ётқизилди


Наврўз байрами олдидан “Тозалаш” тадбири ўтказилмоқда - 11.03.2016, Sputnik Ўзбекистон\nНаврўз байрами олдидан “Тозалаш” тадбири ўтказилмоқда\nНаврўз байрами олдидан барча шаҳарларда огоҳлик ва эҳтиёткорлик ҳақида тушунтириш ишлари олиб борилмоқда. 11.03.2016, Sputnik Ўзбекистон\n11:33 11.03.2016 (янгиланди: 12:19 11.03.2016)\nНаврўз байрами олдидан барча шаҳарларда огоҳлик ва эҳтиёткорлик ҳақида тушунтириш ишлари олиб борилмоқда.\nТОШКЕНТ, 11 мар — Sputnik. Ўзбекистон ИИВ Наврўз байрами олдидан кенг кўламли “Тозалаш” операцияси олиб бормоқда, бу ҳақда жума куни Ички Ишлар вазири ўринбосари Турсунпўлат Тошпулатов хабар берди.\n“Ташкилий равишда кенг кўламли “Тозалаш” операцияси олиб борилмоқда. Тадбир давомида аниқланган хуқуқбузарликлар вақтида бартараф этилмоқда”, — деди Тошпўлатов.\nУнинг сўзларига қараганда, ҳар бир аҳоли пунктида, айниқса чегарага яқин бўлган ҳудудларда, аҳолини огоҳликка ва эҳтиёткорликка чақирувчи, тушунтириш ишлари олиб борилмоқда.\n“Жамоат хавфсизлигини сақлаш, Фавқулодда ҳолатларнинг олдини олиш, ёнғин хавфсизлиги ва йўл ҳаракати хавфсизлигини сақлаш махсус гуруҳлари байрам намойишлари вақтида бутун республика ҳудудида ишлайди”, — деди вазир ўринбосари.\nНаврўз байрами мунособати билан, 21 март Ўзбекистонда дам олиш куни деб эълон қилинган. Наврўз байрами куни Ўзбекистоннинг барча ҳудудларида халқ сайллари, концертлар ва бошқа байрам тантаналари бўлиб ўтади.


Москва шаҳар суди сешанба кунги қарори билан Россиянинг миграцияга оид қонунларини бузганликда айбланаётган “Новая газета” мухбири Али Ферузни Ўзбекистонга депортация қилиш тўғрисидаги аввалги қарор ижросини тўхтатиб қўйди.\nЖурналистни Россиядан чиқариб юбориш амали унинг аризасини Инсон ҳуқуқлари бўйича Европа суди кўриб, қарор қабул қилмагунича, бошланмайдиган бўлди. Бу вақт давомида Али Феруз, судья қабул қилган қарорга биноан,қочқинларни сақлаш марказида яшаб туради.\n- Басманний туман суди судьясининг 2017 йилнинг 1 августида Нурматов Худойберди Турғуналиевичга нисбатан чиқарган қарори ўзгартирилсин. 2017 йилнинг 4 августида Европа Судининг қарори асосида туман судининг Нурматовни Ўзбекистонга чиқариб юбориш тўғрисидаги бу қарори ижроси Европа судининг мазкур иш юзасидан тафтиши якунига қадар вақтинчалик тўхтатилсин,- дея қарор чиқарди Москва шаҳар суди ҳаками.\nБир неча кун муқаддам Инсон ҳуқуқлари бўйича Европа суди Россия маъмурлари олдига Али Ферузни депортация қилмай туриш талабини қўйган эди.\n- Али Феруз 2008 йилда маҳаллий хавфсизлик хизмати ходимлари томонидан икки кун ушланиб, калтаклангани ва қийноқларга солинганидан сўнг Ўзбекистондан қочиб чиққан. У Ўзбекистонга қайтарилса яна даҳшатли қийноқларга солиниши мумкин. Россия уни Ўзбекистонга қайтармаслиги керак, -деб баёнот берди.\nАйни пайтда, Deutsche Welle нашри Худойберди Нурматовга Германия ҳукумати қочқинлик беришга тайёр экани тўғрисида хабар тарқатди.\nЖорий йилнинг 1 август куни Москванинг Басманний туман суди “Новая газета”нинг Али Феруз тахаллусга эга ва келиб чиқиши ўзбекистонлик бўлган журналисти Худойберди Нурматовни Россиядан депортация қилиш тўғрисида қарор қабул қилган эди.


Сешанба 26-Июн 2018\nГўзал қадриятларга бой Жарқўрғон туманида униб-ўсган Дмитрийни ҳали болалигидаёқ кўҳна бу юртнинг миллий либослари, нафис тақинчоқ ва бошқа ҳунармандлик буюмлари ўзига мафтун этган эди. Бу қизиқиш уни миллий урф-одатларни, ҳунармандлик анъаналарини пухта ўрганишга ундади. Мамлакатимизда ҳунармандлар меҳнати қадрланиб, улар фаолияти ҳар томонлама қўллаб-қувватланаётгани ёш Дмитрийнинг қизиқишларини қатъий мақсадга айлантирди. Чевар момолардан қадимий кийимларни бичиш, кашта тикиш, гилам тўқиш, турли зеб-зийнат ясаш сирларини ўрганди. Икки йил муқаддам «Сарманган» фольклор-этнографик гуруҳини ташкил этиб, 18 нафар истеъдодли йигит-қизни қадимги миллий либослар, ранг-баранг зеб-зийнат ва мусиқа асбоблари билан таъминлади. Турли тадбирларда гуруҳ намойиш этаётган дастурлар барчага манзур бўлмоқда.\n— Халқимизнинг бетакрор қадрият ва анъаналарини ўрганиш, тиклаш ва тарғиб этишни шу муқаддас юрт фарзанди сифатида ўзимнинг бурчим, деб биламан, — дейди Дмитрий Инюшев. — Айниқса, аёлларимизнинг бош кийимлари, эгнидаги либоси-ю, тақинчоқлари, йигитларнинг ўзига ярашиқли тўн ва дўппилари, нуронийларнинг яктак ва салласи табиат манзараларига уйғунлиги билан ҳар қандай кишида ҳавас уйғотади. Мен тайёрлаган дастлабки маҳсулотлар чакки чиқмаган. Харидорлар ҳам туманнинг ўзидан топила қолган. Маданият масканлари, таълим муассасалари, ҳатто, аёлларнинг ўзи буюртма берган. Ишимиз йўлга тушиб олгач, маҳалланинг чевар хотин-қизларини таклиф этдим. Мамлакатимизда миллий ҳунармандлик ривожига алоҳида эътибор қаратилиб, кенг имтиёз ва имкониятлар берилмоқда. Бу бизни янада изланишга, кўпроқ ишлашга ундамоқда. Фольклор-этнографик гуруҳимиз репертуари санъат ихлосмандларига манзур бўлаётганидан хурсандмиз.\nЎзбек миллий ҳунармандчилиги ва фольклор-этнографик санъатини улуғлаётган Дмитрийга бу ишларда 40 га яқин шогирди елкадош. Маҳсулотлар тури ҳам 100 га яқинлашиб қолган. Айни пайтда у воҳада истиқомат қилаётган туркман ва тожик халқларига хос қадимги миллий либослар, гилам ва бошқа тўқувчилик буюмларини ҳам тайёрлаб, маҳсулот турини янада кўпайтирмоқда.\nМоҳир ҳунарманднинг ишлари турли танлов, фестиваль ва кўргазмаларда мухлису мутахассислар эътиборини тортиб, муносиб эътироф этилаётир. Хусусан, мустақиллигимизнинг 20 йиллигига бағишлаб вилоят хотин-қизлар қўмитаси ташкил этган «Миллий либослар» кўрик-танловида иккинчи ўринни эгаллади. Жорий йилда эса «Ташаббус» кўрик-танловининг вилоят босқичида «Йилнинг энг яхши ҳунарманди» йўналишида ғолибликка сазовор бўлди. Пойтахтимизда анъанавий ўтказиб келинаётган Тошкент Халқаро сайёҳлик ярмаркаси, «Мустақил юрт ҳунармандлари» кўргазма-савдоси, «Бойсун баҳори» фестивали каби нуфузли тадбирларда ҳам унинг изланиш ва истеъдодига юқори баҳо берилган. Айни пайтда туман ва вилоят миқёсида ўтказиладиган турли байрам тадбирларига Дмитрий ва унинг шогирдлари тайёрлаган қадимий услубдаги нафис либослар, дўппи, қуроқ, сўзана, зардевор, тақинчоқ ва бошқа буюмлар ўзгача кўрк бағишлаётир. Ҳунарманд ташкил этаётган кўргазмаларда фақат сурхон воҳасига хос аёллар зеб-зийнати — томақлов, урпия, гулбанд, лақайка каби ўндан ортиқ ноёб турлар билан яқиндан танишиш мумкин.\nМиллий қадриятларимизни кенг тарғиб қилишни ўз ҳаёти мазмунига айлантирган Дмитрий ўзбек қизи Назокат билан оила қурган. Бир ўғилни тарбиялаб, улғайтирмоқда. Тўқувчилик ва тикувчилик сирларини болаликдан пухта ўрганган Назокат ҳам Дмитрийга яқин кўмакчи.\nҲунармандлик — юксак дид, меҳр ва сабр-тоқат талаб этадиган машаққатли касб. Инсон қалбини сабру қаноатга, ақл-заковатини нафис ҳаракатларга бўйсундиради. Қадимги миллий либос ва сержило буюмларимизга хорижда ҳам алоҳида қизиқиш билан қаралишининг боиси шунда.\n— Бугунги Сурхондарё ҳудуди инсоният илк манзил тутган масканлардан бири. Бинобарин, бу ернинг ўзига хос бой маданий мероси, фольклори, этнографияси, тарихий обидаларини кенг тарғиб этиш орқали сайёҳлар оқимини кўпайтириш имконияти катта, — дейди Дмитрий. — Масалан, яқинда Италия ва Туркиядан келган бир гуруҳ сайёҳлар зардўзлик буюмлари, жанда матосидан тикилган тўн, шунингдек, дўппи ва аёллар зеб-зийнатини ҳайрат ва қизиқиш билан томоша қилишди, сотиб олишди. Кўп ҳолларда хорижлик сайёҳлар буюмларнинг яратилиш жараёни билан танишиш истагини билдиришади. Биз буни бажонидил бажарамиз. Бироқ барча хоҳловчиларга ҳам иш жараёнини тўлиқ намойиш этишга шароит етарли эмас. Шунинг учун Жарқўрғон минораси ёнида этнографик марказ ташкил этилса, айни муддао бўлур эди. Ушбу марказда турли маҳсулотлар савдосини йўлга қўйиш, қадимий буюм ва осори-атиқалар музейи ташкил этиш мумкин. Бу нафақат юртдошларимиз, балки дунёнинг турли минтақаларидан келадиган сайёҳларнинг миллий фольклор-этнографик санъатимиздан баҳраманд бўлиши билан бирга, маданий ҳордиқ чиқаришига ҳам имконият яратади. Миллий меъморчилик санъатимиз дурдоналаридан бўлган Жарқўрғон минораси атрофи ҳам янада кўркам ва серфайз гўшага айланади.\nИслом тамаддунининг бешиги\n10:22, 21.06.2018 ✔32\nИслом цивилизацияси марказига тамал тоши қўйилди.\n10:54, 14.06.2018 ✔46\n10:53, 14.06.2018 ✔44\n✔ 32  10:22, 21.06.2018\n✔ 46  10:54, 14.06.2018\n✔ 44  10:53, 14.06.2018\n✔ 73  14:50, 07.06.2018\n✔ 74  14:49, 07.06.2018


Иккинчи йиғинда тўртта назорат ўйини ўтказилади | "NAVBAHOR" FUTBOL JAMOASINING RASMIY WEB SAHIFASI\nИккинчи йиғинда тўртта назорат ўйини ўтказилади\n20 июльдан бошлаб "Навбаҳор" иккинчи даврага тайёргарлик кўриш мақсадида навбатдаги йиғинга киришади. Мавсумнинг қолган қисмини яхши савияда ўтказиш ҳамда жамоавий ўйинни мукамаллаштириш учун 9 кун ичида 4 тўртта назорат учрашуви ўтказилади. 21 июль куни "лочинлар" Тошкентнинг "Пахтакор" жамоаси билан ("Пахтакор" ўйингоҳидада) куч синашишса, 22 июль куни Ўзбекистон миллий терма жамоасига қарши ("Жар" ўйингоҳи) футболчиларимиз майдонга тушишади. 25 июль санасида "Навбаҳор" Самарқанднинг "Динамо" вакиллари билан, 30 июльда Ғузорнинг "Шўртан" билан ўзаро беллашади.\nТаркибдаги ўзгаришларга тўхталадиган бўлсак, 14- тургача таркибни аъло даражага келтириш ниятида астойдил ҳаракат қилаётган мураббийлар штаби "Навбаҳор"га дарвозабон ва ҳужумчини излаб кўрди. Бироқ, мавсум ўртасида тажрибали дарвозабон топиш қийинлигини таъкидлаш жоиз. Жамоамиз бош мураббийи Бахтиёр Ашурматовга керак бўлган ҳужумчилар Зохид Абдуллаев, Мўйдин Мамазулунов ҳамда Шерзод Ҳакимовларнинг амалдаги клублари билан ҳамкорлиги борлиги сабабли, уларни "Навбаҳор"га олиб келишни иложи бўлмади. Шу боисдан легионер ўйинчиларга мурожаат этишга тўғри келди. Ҳусусан, иккинчи йиғинда украиналик Руслан Качурни мураббийларимиз кузатиб боришади. Шунингдек кўрикдан ўтиш учун яна бир украиналик ҳужумчи Олександр Каблаш ("Гелиос") ҳам таклиф этилган. Ўзбекистон чемпионатининг 13- турида Самарқанднинг "Динамо" клубига қарши кечган ўйинда жарохатланган Шаҳбоз Эркиновни ҳам "Локомотив" билан ўйингача тикланиши сўроқ остида турибди.\nМавсумнинг биринчи қисмини "Навбаҳор"да ижарада ўтказган "Бундёкор" ҳимоячиси Шукурали Пўлатов эса катта эхтимол билан иккинчи даврани "қалдирғочлар" сафида давом эттиради. Ушбу позициянинг яна бир вакили Тимур Яфаров эса жамоа билан хайрлашган. Шу боис марказий ҳимоя чизиғи кучайтирилишга мухтож. "Гулистон" таркибида ҳаракат қилиб келган Акбар Саттаев агарда мураббийлар ишончини қозона олса, у билан шартнома тузилади.


Покистон қишгача жангариларни тор-мор қилмоқчи\nПокистон Ташқи ишлар вазири Маҳмуд Қурайший ҳукумат кучлари қиш келмасдан аввал Афғонистон чегарасига яқин тоғли ҳудудларга ўрнашиб олган Толибон жангариларини тор-мор этишга умид қилаётганини билдирди.\nМалайзия сафари чоғида журналистлар билан учрашган Қурайший Жанубий Вазиристон минтақасидаги амалиётлар муваффақиятли давом этаётганини қайд этди.\nАйни пайтда Покистон қўшинлари вакили генерал Нодим Аҳмад шу кунгача 250 мингга яқин фуқаро Жанубий Вазиристон ҳудудини тарк қилганини билдирди.\nПокистон хавфсизлик кучлари октябр ойи ўрталарида Жанубий Вазиристонда жангариларга қарши кенг кўламли ҳарбий амалиётлар ўтказа бошлади.\nШанба куни Ассошиэйтид пресс ахборот агентлиги Покистон армиясига таяниб, Жанубий Вазиристонда олиб борилган амалиётлар чоғида жами 297 нафар жангари ўлдирилгани тўғрисида хабар тарқатди.\nМазкур минтақада хорижий, жумладан, ўзбек жангариларнинг фаол экани айтилади.


Ўзбекистонда чиқаётган газеталар саҳифасига “юксак ислоҳотлар самараси” сифатида оналар ўлими камайгани, коллеж битирувчиларининг уй ишларига “банд” қилинаётгани, ўзбек ҳукуматининг интернет ҳавотирлари, видео томоша қилгани учун қамалган “экстремистлар” ва порахўр Қоракўл тумани тиббиёт коллежи директори ҳақидаги мақолалар чиқди.\nАгар бу гапларни умумлаштириб тескари тўнкарсак шундай хулоса қилиш мумкин, агар домлалар пора олмаганида, оддий видео томошабинини қамайдиган, бор ҳавотири Интернетда бўлган саводсиз ҳоким ва суд ҳакамлари бўлмас, коллеж талабалари ўқишни битказгач уйда кашта тикиш билан эмас иқтисоди равнақ топган завод фабрикаларга ишга кирган, пахтани эса ўша заводларда ишлаб чиқарилган тракторларда теришган бўлармиди… Газеталарни ўқишда давом этамиз.\nНаҳотки аёллар меҳнати енгиллашган бўлса?\n“Ўзбекистон овози” газетаси Жаҳон соғлиқни сақлаш ташкилоти ҳисоботида Ўзбекистонда оналар ўлими 33,3 фоиз қисқаргани қайд этилгани тўғрисида ёзди.\n“Албатта, бу юртимизда олиб борилаётган туб ислоҳотларнинг юксак самараси ҳисобланади. Чунки мустақиллик йилларида оналар меҳнатини енгиллаштириш, саломатлигини мустаҳкамлаш борасида анча ютуқларга эришилди”, деб хулоса қилади газета.\nЎзбекистонда пахта йиғим-терими мавсумида ёш болали оналар ҳам бу ишларга кенг жалб қилиниши, қолаверса, пахта теримидек машаққатли меҳнатнинг катта қисми хотин-қизлар зиммасига юклангани юқорида айтилган гапларга нисбатан шубҳа уйғотади.\nБитирувчиларнинг деярли юз фоизи ишли бўлаётганига ишонасизми?\n“Ҳуррият” газетасининг ёзишича, ўзбекистонлик ота-оналар коллежларни битираётган фарзандларининг ишли бўлиши масаласида кўнгилларини тўқ қилиши мумкин.\n“Ўтган йили 482,6 мингдан зиёд битирувчининг 435,7 минг нафари иш билан таъминлангани, 12,2 минг нафари олий таълим муассасаларига ўқишга киргани қувончли кўрсаткич эмасми”, дея риторик савол қўяди мақола муаллифи.\nМаълум бўлишича, ота-она, коллеж ва битирувчи амалиёт ўташи кўзда тутилган корхона ўртасида тузиладиган уч томонлама шартнома асосида ўтган йили 267,9 минг нафар битирувчи шартнома тузган корхоналарига ишга жойлашган.\nЎзбекистонда битирувчи ишга жойлашгани ҳақида қай йўл билан бўлмасин маълумотнома тақдим этиши шарт. Кўпинча бундай қоғоз муайян пул эвазига сотиб олинади. Лекин ўқишни битиргандан кейин кўча чангитиб юрадиган бу битирувчи ишли бўлган шахс сифатида ҳисоботларга тиркалади. Юқори келтирилган рақамлар ана шу ҳисоботлардан олинганига шубҳа қилмаса ҳам бўлади.\nУйда кашта тиксанг ҳам ишли ҳисобланасан\nАҳолининг иш билан бандлиги мавзусини давом эттирган “Моҳият” газетаси “Туркистон пресс” агентлигининг Ўзбекистон хотин-қизлар қўмитаси раиси ўринбосари Гулнора Маърупова билан интервьюсини эълон қилди.\nАмалдор хонимнинг айтишича, 2015 йилда республика бўйича аёллар учун қарийб 405 мингта янги иш ўрни яратилган. Бу иш ўринларининг 94 мингдан ортиғи уй меҳнати билан шуғулланиш ҳисобига тўғри келади.\nМана шу ўринда “уй меҳнати” деган тушунчага бир изоҳ бериш керак. Гап шундаги, аёлларнинг иш билан бандлик кўрсаткичини ошириш учун (албатта, қоғозда) Ўзбекистонда ўз уйида кашта ёки дўппи тикадиган аёллар ҳам ишлилар рўйхатига тиркалади. Натижада юқоридаги каби улкан рақамлар келиб чиқади.\nАгар шундай бўлмаганда, бир йилда шунча аёл ҳақиқатан ҳам иш билан таъминланганида эди ҳозир Ўзбекистонда бирорта ишсиз аёл қолмаган, етмаган ишчилар эса хориждан таклиф этиладиган даражага етиб қолган бўлишимиз керак эди. Лекин қоғоз билан ҳаммани ишли қилиб бўлмади-да!\nИнтернет кенг жамоатчиликни хавотирга солмоқдами?\n“Ҳуқуқ оламида” газетаси “ғараз ниятли кучлар интернет имкониятларини суиистеъмол қилиб, ундан оммавий қурол сифатида фойдаланаётгани”дан хавотир билдирди.\n“Интернет макони очиқ ва чегарасиз бўлгани боис, жаҳон ахборот маконида юз бераётган салбий тенденциялар, агрессив ахборотлар, нотўғри ва иғволи маълумотларнинг тарқалаётгани… сабабли кенг жамоатчилигимизда хавотир сезилмоқда”, деб ёзади газета.\nГазета бу муаммо ечимини излар экан: “Ёшларимиз интернетдан маданиятли ва самарали фойдаланиши учун уларга маданий фойдаланиш кўникмаларини ўргатишимиз, билим ва тажрибаларини оширишимиз лозим”, деб маслаҳат беради.\nДиний маърузаларни тинглаганлар қамалди\n“Диёнат” газетаси диний мазмундаги жангари роликларни, “экстремистик руҳдаги маърузаларнинг электрон шакли”ни томоша қилган ва тинглаган бир гуруҳ фуқаролар жазога тортилгани ҳақида мақола чоп этди.\nМаълум бўлишича, бу фуқаролар “жиҳодчилар” деб ном олган тўдага бирлашиб, “атрофларидаги мафкуравий қарашлари заҳарланган кимсалар билан Туркия давлатига ҳижрат қилиб, “жиҳод” амалларини бажариш учун Сурияга чиқиб кетишни режалаштирган”.\nШунингдек, маърузавозлик, даъватчилик билан шуғулланиб, ўз сафларини кенгайтариб келган бу гуруҳ интернетдан ҳар хил диний маърузалар, видеороликларни мунтазам олиб, сақлаган.\nМақолада улар Туркияда Абдулла Бухорий номи билан танилган, ўтган йили суиқасд қурбони бўлган андижонлик Мирзағолиб Ҳамидовнинг диний маърузаларини тинглаганликда ҳам айбланган.\nАйбланувчиларга 7 йилдан 11 йилгача қамоқ жазоси тайинланган.\nКоллеж директори шунча топса, ректор қанча йиғаркан?\n“Ҳуқуқ” газетаси Бухоро вилоятининг Қоракўл тумани тиббиёт коллежи директори бўлган аёл биргина 2015-2016 ўқув йилига ўқувчи қабул қилиш ортидан 32 минг доллар миқдорида пул йиққанини хабар қилди.\nЁзилишича, аёлнинг эри ҳам шу коллежда ишлаган. Эр-хотин коллежга ўқишга қабул қилиш учун талабгорлардан муайян миқдорда пора олган.\nШу ўринда битта коллеж директори бир мавсумда шунча пул ишласа, институт ёки университет ректори қанча топар экан, деган ҳақли савол туғилади. Чунки Ўзбекистонда олий ўқув юртларига кириш ҳам “ўзига хос, ўзига мос” тарзда бўлиши сир эмас.\ndata-title="Жони савил аёллар, порахўр домла ва битирувчиларга уй меҳнати" data-description="Ўзбекистонда чиқаётган газеталар саҳифасига "юксак ислоҳотлар самараси" сифатида оналар ўлими камайгани, коллеж битирувчиларининг уй ишларига "банд" қилинаётгани, ўзбек ҳукуматининг ..." data-image="https://eltuz.com/wp-content/uploads/2016/01/rasm743.jpg" data-url="https://eltuz.com/press-dijest/54675/" data-services="facebook,odnoklassniki,twitter,telegram" data-counter="ig">\n“Миллий тикланиш” газетаси ўз муассиси бўлмиш шу номдаги партия ўзбек тилининг софлигини сақлаш, адабий тил меъёрлари ва қоидаларига амал ...


Мусулмон давлатларда АҚШга қарши норозиликлар давом этмоқда\n25 январ 2021, Тошкент вақти: 16:22\nИслом дини ва Муҳаммад пайғамбарни ҳақоратловчи филмига қарши Қоҳирада ўтказилган намойиш, 2012 йил 13 сентябр.\nМусулмон давлатларда Ислом дини ва Муҳаммад пайғамбарни ҳақоратловчи “Мусулмонлар гуноҳсизлиги” номли филмга қарши норозиликлар давом этмоқда.\nАфғонистон пойтахти Кобулда 16 сентябр куни Америкага қарши намойиш ўтказилди.\nАфғонистон полициясига кўра, норозилик акциясида бир мингга яқин намойишчи Кобул университети яқинида “Америкага ўлим” деб бақирган. Намойиш чоғида зўравонлик рўй бермаган.\nНангарҳор вилоятида жума куни ўтказилган норозилик намойишида эса маҳаллий қабила оқсоқоллари ва уламолар Ислом дини ва Муҳаммад пайғамбарни ҳақорат қилувчи филм режиссёрининг боши учун 100 минг АҚШ доллари миқдорида мукофот пули берилишини эълон қилган.\nАйни пайтда, АҚШ Давлат департаменти жума куни ҳужумга учраган Тунис ва Судандаги Америка элчихоналари ходимлари эвакуация қилиниши ҳақида баёнот эълон қилди.\nҲужжатда мазкур элчихоналарда энг зарур бўлган бир неча ходимгина қолиши билдирилган.\nДавлат департаментининг шанба кунги баёнотида америкаликларга Тунис ва Суданга сафар қилмаслик тавсия этилган.\n11 сентябрдан бери Яқин Шарқдан Жануби-шарқий Осиё минтақасигача бўлган ҳудудда жойлашган 20 дан ортиқ мусулмон давлатда Ислом дини ва Муҳаммад пайғамбарни ҳақоратловчи “Мусулмонлар гуноҳсизлиги” номли филмига қарши ўнлаб норозилик акциялари ўтказилди.\nПолиция кучлари билан намойишчилар ўртасида содир бўлган тўқнашувларда ўндан ортиқ одам ўлгани, ўнлаб одам яралангани хабар қилинди.\nЖума куни Судан пойтахти Хартумдаги намойиш иштирокчиларидан уч нафари, Миср пойтахти Қоҳирада эса 20 ёшли норози полиция билан тўқнашувда ҳалок бўлди.\n15 сентябр куни Қоҳира шаҳридаги АҚШ элчихонаси яқинида Миср полицияси ва намойишчилар ўртасида содир бўлган тўқнашувда яна бир киши ўлди, ўнлаб одам яраланди.\nЯман пойтахти Санодаги АҚШ элчихонаси ходимлари хавфсизлигини таъминлашда маҳаллий полиция кучларига ёрдам бериш учун Яманга АҚШнинг денгиз пиёда аскарлари жўнатилди.\nСешанба куни Ливиянинг Бенғози шаҳридаги АҚШ консулхонасига жанггарилар ҳужум қилгани оқибатида тўрт дипломат, жумладан, АҚШнинг Ливиядаги элчиси Кристофер Стивенс ҳалок бўлганди.\nАҚШ Давлат департаменти матбуот котиби Виктория Нуланд Давлат котиби Ҳиллари Клинтон 15 сентябр куни Ливия Бош вазири, Сомали президенти, шунингдек, Британия, Миср, Франция, Саудия Арабистони ва Туркия ташқи ишлар вазирлари билан телефон орқали сўзлашганини маълум қилди.\nНуландга кўра, Ливия Бош вазири Мустафо Абушагур билан суҳбат чоғида Ҳиллари Клинтон АҚШ консулхонасига ҳужум уюштирган шахсларни топиб, жазога тортиш муҳимлигини урғулаган.\nЛивия Бош вазири ўз ҳукумати чоралар кўришга шай эканини айтиб, қотиллик учун масъул шахслар адолатли суд олдида жавоб беришига умид билдирган.\nЗўравонликларни қоралаган Миср, Туркия ва Судан ташқи ишлар вазирларига миннатдорлик билдирган Ҳиллари Клинтон улар билан АҚШ элчихоналари хавфсизлиги масаласини муҳокама қилган.\nАҚШ президенти Барак Обама Америка халқига шанба кунги одатдаги радиомурожаатида Ислом динини қораловчи филмдан ғазабга тўлган оломоннинг АҚШ элчихоналарига ҳужуми оқлаб бўлмас эканини айтди.\nАҚШ диний эркинликни қўллаб-қувватлашини урғулаган президент Обама зўравонликлар ҳеч қачон оқланмаслигини таъкидлади.


Мавлид қилиш жоизми? | Azon.uz - Ахборот-таҳлилий портал\n11650 08:43 28.10.2020\nМавлид қилишга Аҳли сунна вал жамоа эътиқодида рухсат берилганми? “Мавлид қилиш мумкин эмас” дейилса, диндан чиқиб қолган саналадими?\nАслида, бу мавзуда баҳс-мунозарани ёқтирмайман. Аммо бу борада менинг фикримни сўрашса, уни билдириб ўтишим мумкин. Лекин бу фикримни бошқа инсонга сингдиришдан йироқман.\nМавлид Пайғамбаримиз саллаллоҳу алайҳи васалламга муҳаббат қилиш саналади. Расулуллоҳ саллаллоҳу алайҳи васалламни севмагунча, ҳеч қайси мўмин банданинг иймони комил бўлмайди. Шундан келиб чиқадики, бу иймонга бориб тақаладиган масаладир. Бир ривоятда келишича, ҳазрати Умар розияллоҳу анҳу: “Эй Аллоҳнинг расули, мен сизни ўзимдан ташқари дунёдаги ҳамма нарсадан яхши кўраман” деганларида, Пайғамбаримиз саллаллоҳу алайҳи васаллам: “Йўқ, бу нотўғри. Ўзингдан ҳам аввал мени яхши кўришинг керак” дейдилар. Шунда ҳазрати Умар розияллоҳу анҳу гапларини тўғрилаб: “Ё Расулуллоҳ, мен сизни ўзимдан ҳам кўпроқ яхши кўраман” дейдилар. Уларнинг бу гапларидан кейин Пайғамбаримиз саллаллоҳу алайҳи васаллам ҳам: “Мана бу энди тўғри гап бўлди” деган эканлар.\nЯъни инсон Пайғамбаримиз саллаллоҳу алайҳи васалламни ўзидан ҳам ортиқ яхши кўриши керак бўлади. У зотни севишни турли хил усулда ифодалаш мумкин. Бу ҳолат ҳатто Пайғамбаримиз саллаллоҳу алайҳи васалламнинг даврларидан бошланган. Саҳобиялардан бир аёл Пайғамбаримиз саллаллоҳу алайҳи васалламнинг ғазотдан келганликларидан қувониб, “Назр қилиб қўйгандим” деб мадҳ қилишлик масаласини сўраганларида, Пайғамбаримиз саллаллоҳу алайҳи васаллам: “Назр қилиб қўйган бўлсанг, майли” деб жавоб берганлар.\nЁки Пайғамбаримиз саллаллоҳу алайҳи васалламнинг ўзлари мана шу кунда туғилганман деб, шу кунни рўза тутишлик билан ўтказар эдилар. Лекин биз буни "Мавлид" учун тўғридан тўғри далил демаймиз. Шунга ишора қиладиган маънолари борлиги учун Пайғамбаримиз саллаллоҳу алайҳи васалламга муҳаббат, у зотни танишликка бир қадам ташланганлигининг белгиси сифатида бу кунни Қуръони карим тиловат қилиш, у зотнинг суннатларини ўрганиш ёки ҳеч бўлмаганда битта суннатларини бажариш, одамларни чақириб амри маъруф қилиш билан ўтказиш мумкин бўлади. Ва буни устозларнинг таълимотларига кўра жоиз ҳисоблаймиз. Жоиз дейиш бошқа ва уни қилишга мажбурлаш бошқа нарса ҳисобланади. Жоиз деганда қилиш мумкин бўлган, рухсат берилган ҳолатлар тушунилади.\nБаъзи ҳолатларда бидъат деб ҳам айтишади, аммо бидъат бўлса ҳам, динимизнинг таълимотлари доирасидан чиқмаган ҳолда нишонлаш мумкин дейишган. Олимларнинг бир жамоаси "Мавлид" ҳақида Пайғамбаримиз саллаллоҳу алайҳи васалламни мақтаб, назмий, насрий йўналишда китоблар ҳам ёзишган. Буюк уламоларимизнинг бу борадаги фикрлари ижобий бўлганлиги учун, биз ҳам бунга ижобий қараймиз.\nБу мавзуда гапирмасликни маъқул кўраман дейишимдан асосий сабаб, мана шу нарса туфайли, тушунчадаги фарқлар туфайли мусулмонлар иккига бўлиниб олишини хоҳламайман. Истаган одам, шариат доирасида "Мавлид" қилсин, буни истамаган, бидъат деб биладиган одам қилмасин. Бу борада тортишиб ўтириш шарт эмас. Асосийси, Пайғамбаримиз саллаллоҳу алайҳи васалламга, уларнинг суннатларига муҳаббат бўлсин. Бу тўғрисида биз очиқ-равшан гапирамиз, ўз позициямизни аниқ қўямиз ва Пайғамбаримиз саллаллоҳу алайҳи васалламга муҳаббат қилишлик борасида баҳс қилишимиз ҳам мумкин. Аммо бу муҳаббатни қандай изҳор қилишни ҳамманинг ўзига қолдирган маъқул деб ўйлайман.\nМубашшир Аҳмад Саволим бор... дин Махсус Ислом


Биласизми? / Санъат\n“Ипак йўли дурдонаси” XIII Халқаро Тошкент кинофестивалида бир қатор ҳинд киноси юлдуздари ҳам ташриф буюрадилар. Болливуд юлдузлари кинофестиваль доирасида Тошкент, Самарқанд ва Андижон шаҳарларида ўтадиган ҳинд киноси кунларида иштирок этадилар.\nКинематография агентлиги Ахборот хизматининг хабар беришича, Тошкентга ташриф буюрадиган ҳинд кино юлдузлари орасида машҳур киноактриса Ҳума Қуреши ҳам бор.\nҲума Қуреши 1986 йилда Деҳли шаҳрида туғилган. 2008 йилдан бошлаб Мумбай киносаноатида бир қатор машҳур фильмларда суратга тушган. Gangs of Wasseypur, Trishna, D-Day, Dedh Ishqiyya сингари ҳинд фильмларида бош ролларни ижро этган.\nҲума Қуреши кинофестивалда ўзбек киноижодкорлари иштирокидаги маҳорат дарсларини ўтказади, ҳинд киноси мухлислари билан ижодий учрашувлар ва давра суҳбатлари олиб боради.\nЭслатиб ўтамиз, кинофестивалнинг очилиш маросими 28 сентябрь куни бўлиб ўтади.\nКиритилди: 20:40 26.09.2021. Ўқилди: 3395 марта. Фикрлар сони: 0 та.


Муҳаммад исмидаги хусусият (Пайғамбарлар исмларининг маънолари) - Ism.uz\nМуҳаммад исмидаги хусусият (Пайғамбарлар исмларининг маънолари)\n1) Одам алайҳиссалом исмларининг маъноси “буғдой рангли” деганидир. Башарият отасининг бу номи, у кишининг жисмдаги рангларини баён қилади.\n2) Нуҳ алайҳиссалом исмларининг маъноси “ором” деганидир. Оталари у кишини ором ва роҳатга сабаб деб аҳд қилганлар.\n3) Исҳоқ алайҳиссалом исмларининг маъноси “табассум қилувчи” деганидир. У киши доимо очиқ чеҳрали бўлганлар.\n4) Яъқуб алайҳиссалом исмларининг маъноси “ортдан” эргашиб келувчи деганидир. У киши акалари билан бирга эгиз ҳолатда туғилганлар.\n5) Мусо алайҳиссалом исмларининг маъноси “сувдан чиқариб олинган” деганидир. У киши солинган сандиқча сувдан чиқариб олинганида, бу исм қўйилган.\n6) Яҳё алайҳиссалом исмларининг маъноси “узоқ умр” деганидир. Кекса ота-онасининг энг гўзал орзулари таржимонидир.\n7) Исо алайҳиссалом исмларининг маъноси “қизил юзли” деганидир. Юзлари доимо қип-қизил бўлганлиги сабабли бу исм қўйилган.\nМуҳаммад араб тилида حَمَّدَ ўзагидан муболаға учун олинган бўлиб, “ўта кўп мақталган” деганидир. Чунки, Набий соллаллоҳу алайҳи васаллам Аллоҳ таъолонинг ҳузурида ҳам кўп мақталган Зотдирлар. Муқарраб фаришталар наздида ҳам кўп мақталган Зотдирлар. Барча пайғамбарлар наздида ҳам кўп мақталган Зотдирлар. Замин аҳли наздида ҳам кўп мақталган Зотдилар. Хаттоки, куфр аҳли ҳам буни тан оладилар.


Тоғли Қорабоғ можароси кун тартибида\n29 май 2022, Тошкент вақти: 00:13\nАрманистон ва Озарбайжон президентлари бугун Молдовада Тоғли Қорабоғдаги вазиятни муҳокама қиладилар.\nИлҳом Алиев ва Серж Саркисян учрашуви Кишинёвда иш бошлаётган МДҲ саммити доирасида бўлиб ўтади.\nТоғли Қорабоғ можароси туфайли Арманистоннинг Туркия билан ҳам алоқалари ёмонлашган. Бироқ ҳар иккала давлат шанба куни Цюрих шаҳрида ўзаро алоқаларни нормаллаштиришга қаратилган шарнома имзолашни режаламоқдалар.\n1990 йиллар бошида Тоғли Қорабоғ учун Арманистон ва Озарбайжон ўртасида бўлиб ўтган уруш оқибатида 30 мингга яқин фуқаро нобуд бўлган. Бу можарода Озарбайжонни қўллаб-қувватлаган Туркия 1993 йилда Арманистон билан чегараларини ёпиб қўйган эди.


05 март 2021, Тошкент вақти: 08:50\nЎзбекистоннинг биринчи президенти Ислом Каримов 1991 йилдан 2015 йилгача Жанубий Кореяга 7 марта сафар қилган эди.\nХабарда айтилишича, Корея президенти Мирзиёевни сайловда ғалаба қилгани билан муборакбод этган. Шундан сўнг томонлар Ўзбекистон ва Жанубий Корея ўртасида дипломатик муносабатлари ўрнатилганининг 25 йиллиги билан бир-бирини табриклаган.\nХван Жанубий Корея президенти Пак Кин Хе коррупция жанжали оқибатида жиноий жавобгарликка тортилиши муносабати билан ўтган йилнинг 9 декабридан президент лавозимини вақтинча бажариб келмоқда.\nУ бу лавозимни эгаллаганидан бери биринчи марта хориж давлати президенти билан мулоқот қилди.\nХван маъмурияти матбуот хизматининг билдиришича, суҳбат чоғида Жанубий Корея раҳбари Ўзбекистон билан янги лойиҳаларни амалга ошириш масаласини томонлар ўрганиши зарур эканини таъкидлади. Бунга қадар Жанубий Корея Ўзбекистонда Сургил кони лойиҳасини якунига етказган эди.\nСурғил кони негизидаги Устюрт газ-кимё мажмуаси 2016 йилнинг май ойида Шавкат Мирзиёев ва Хван Гё Ан иштирокида расман очилган. Умумий қиймати 3 миллиард 900 миллион доллар бўлган мазкур лойиҳани амалга ошириш шартномасига 2006 йилда қўл қўйилган эди.\nЎзбекистон президенти матбуот хизматининг билдиришича, 2017 йилда корейсларнинг Ўзбекистонда истиқомат қила бошлаганига 80 йил тўлади.\n“Бу сана арафасида томонлар икки давлат ўртасидаги дўстона алоқаларни мустаҳкамлашда корейс миллатига мансуб ҳамюртларимиз алоҳида ўрин тутишини қайд этиб, Тошкентда Корея маданияти ва санъати уйи қурилишини имкон қадар жадаллик билан охирига этказиш зарурлигини таъкидладилар. Мамлакатимиз сиёсий, ижтимоий-иқтисодий ва маданий ҳаётида Ўзбекистоннинг корейс миллатига мансуб фуқаролари фаол иштирок этаётгани алоҳида қайд этилди”, дейилади матбуот хизмати маълумотномасида.\nЖанубий Корея томонидан тарқатилган маълумотда Ўзғбекистонда 180 минг этник корейц яшаётгани ва Корея маданияти ва санъати уйи қурилиши 2018 йилда якунланиши режалаштирилаётгани қайд этилган.\nПрезидент вазифасини бажарувчи Хван Гё Ан Ўзбекистон Президенти Шавкат Мирзиёевни Корея Республикасига расмий ташриф буюришга таклиф қилди.\nЎзбекистон ва Корея ўртасидаги дипломатик муносабатлар 1992 йилда ўрнатилган. 2015 йилда икки давлат ўртасидаги товар айрибошлаш ҳажми 1 миллиард 300 минг долларни ташкил қилган.


Энг ёмони, бундай бемаъни одатлар ёшларимиз тарбиясига салбий таъсир кўрсатаётир, оилаларнинг мустаҳкамлигига, одамларнинг саломатлигига зарар етказмоқда.\nАслида халқимизда тўй-маъракаларни қариндош-уруғ, жамоатчилик иштирокида ўтказиш анъанаси узоқ ўтмишдан бери давом этиб келади. Шу боис ушбу маросимни ҳар жиҳатдан бекаму кўст — миллий қадриятларимизга, урф-одатларимизга таяниб, юксак маънавий-бадиий савияда ташкил қилиш бугуннинг талабидир.\nАйни шу нуқтаи назардан Ўзбекистон “Маҳалла” хайрия жамоат фонди ҳамда Республика “Нуроний” жамғармаси Ўзбекистон халқига тўй-ҳашамлар ва маъракаларни камхарж ҳамда тартибли ўтказиш бўйича мурожаат билан чиқди. Қарияларимизга, маҳалла фаолларига, дин уламоларига, хотин-қизларга, қолаверса, ёшларга йўлланган мазкур мурожаат бугунги куннинг энг долзарб масаласи кўтариб чиқилган аччиқ ҳақиқат бўлди. Дарҳақиқат, айни пайтда айрим оилавий тадбирларда исрофгарчиликка, дабдабабозликка ва шуҳратпарастликка йўл қўйилаётгани сир эмас.\nТўғри, тўйлардаги исрофгарчиликларнинг олдини олиш борасида ўтган йиллар давомида кўпгина тадбирлар, тушунтириш ҳамда тарғибот ишлари олиб борилди. Бироқ гуруч курмаксиз бўлмаганидек, айрим шахслар одамларнинг ғашига тегадиган даражада тўй ва маросимларни меъёридан ошириб юборишаётгани ҳам бор гап. Минг афсуски, улар маҳалла билан ҳисоблашмай қўйишди. Ваҳолонки, халқимиз “Маслаҳатли тўй тарқамас” дея бежиз айтмаган. Бундай одамлар қачонки оилада жанжал чиқса, пул можароси, мол-мулк талашиш кузатилса ёки эр-хотин ажралиш даражасига борсагина, маҳаллага келишади.\nБугун биз ана шундай дабдабабозлик, исрофгарчиликларга чек қўйишимиз, шуҳратпарастликка берилган тўй эгаларини маҳаллаларда муҳокама қилишимиз, уларнинг салбий “орзу-ҳаваслари”га бўлган муносабатини тубдан ўзгартиришимиз кераклиги тўғрисида аҳоли, айниқса, кекса авлод вакиллари томонидан жуда жўяли фикрлар билдирилмоқда. Ортиқча исрофгарчиликлар ўрнига юртдошларимизни мусибат етган хонадонларга ёрдам кўрсатиш, етим-есирлар ҳолидан хабар олиш, бева-бечораларга кўмаклашиш каби савобли ишларга рағбатлантиришимиз, уларнинг тафаккурини ўзгартиришимиз лозим. “Тўй қиламан”, деб қимматли умрини пул йиғиш билан ўтказиш ўрнига ўз соғлиғини тиклаш, фарзандларининг билим олиши учун шароит яратиш, оиласида кутубхона ташкил этиш, қизларининг сепига китоблар совға қилишни ўргатишимиз афзал эмасми?! Умр бўйи йиққан-терганини бир кунлик тўйга сарфлашдан нима фойда ахир?! Афсуски, жойларда олиб борилаётган тушунтириш ишларига қарамасдан, борган сари тўйларимизга ортиқча чиқим талаб этадиган янгича “урф-одат”лар, “оммавий маданият”га хос бемаза қилиқлар кириб келмоқда.\nҲар йили республикамиз бўйича 250 — 300 мингта никоҳ рўйхатга олинади. Шу билан бирга, таассуфки, минглаб ажралишлар ҳам қайд этилади. Биргина пойтахтимизда йилига ўрта ҳисобда 18-19 минг атрофида никоҳ расмийлаштирилади. Бироқ энг кўп никоҳдан ажралиш ҳолатлари ҳам айнан Тошкент шаҳри ҳисобига тўғри келади. Хусусан, 2016 йилда 18 минг 988 та никоҳ қайд этилгани ҳолда, 4378 та ажралиш юз берган. Тасаввур қилаяпсизми: 23 фоиз оила барбод бўлаяпти! Ачинарлиси, ажралишларнинг 20 — 25 фоизига айнан тўй-ҳашамларимиздаги ортиқча дабдабабозлик, сохта обрў кетидан қувиш кабилар сабаб бўлаётир.\nБугунги кунда айрим ҳудудларда миллий қадриятларимизга мутлақо зид тарзда “кимўзар”га оилавий тадбирларни ўтказаётган баъзи кимсаларга эргашиб, қарзга ботиб тўй қилаётган ота-оналарнинг кўпайиб бораётгани ва оқибатда оилавий тинчи ҳамда ҳаловатини йўқотаётгани бутун жамоатчиликни ташвишга солади. Орадан ҳеч қанча вақт ўтмасдан, содир бўлаётган оилавий можаролар, ажримлар, қудалар ўртасидаги совуқчилик сабаблари ҳам аксарият ҳолларда худди шу масалага бориб тақалади.\nТашвишланарлиси шундаки, айрим шуҳратпараст кимсалар тўй-ҳашамларни ўтказиш бўйича мусобақа ўйнаб, турли-туман янги “одат”ларни “урф”га киритмоқда. Пойтахт тўйларида айнан ёшлар ўртасида учраётган “келиннавкар”, “Love story” каби даҳмазалар, қўша-қўша ҳашаматли автомобиллар кортежи, одамларнинг ғашига тегадиган, маънавиятимизга мутлақо зид бачкана расм-русумлар тобора кўпайиб бормоқда. Бундай хўжакўрсинлик одатлари ёшларимиз тарбиясига салбий таъсир қилмоқда, уларнинг бугунги замон талаблари даражасида билим олиш, етук мутахассис бўлиб етишиш йўлидаги интилишларини сусайтираяпти. Ёшлар онгида ҳалол меҳнатга нисбатан беписанд муносабат, енгил-елпи ҳаёт, дабдабабозликка интилиш каби иллатларнинг шаклланишига сабаб бўлмоқда. Бундан ташқари, таниқли санъаткорлар келишига қараб тўй-тантаналарга баҳо бериш одат тусига кирди. Айрим базмларда навбат талашаётган хонандаларни кўриб, бунга яна бир бор амин бўламиз.\n“Ҳар ишнинг меъёри яхши”, дейди доноларимиз. Зеро, меъёр тартибга бошлайди, тартибнинг ҳосиласи эса ҳеч қачон ёмон бўлмаган. Бинобарин, тўй — қувончли тадбир. Ундан кутилган мақсад-муддао ҳам эзгу ва хайрлидир. Шундай экан, тўйни кўз-кўз қилиш, “кимўзар”га мусобақа майдонига айлантириш ана шу эзгу ишларни батамом барбод қилиши мумкин. Ушбу масалага ҳар бир оила, маҳалла, кенг жамоатчилик иштирокида ечим топиш, майда-чуйда, бачкана одатларни таг-томири билан йўқотишга эришишимиз жоиз. Бунда биз — халқ вакиллари, давлат ҳамда жамоат ташкилотлари, зиёли ижодкорлар, кайвонилар ҳам муросасиз курашишимиз зарур.\nМазкур рукндаги бошқа мақолалар: « Эзгу анъаналарга уйғун ташаббус\tОлий суд: Йигирма йиллик низо ниҳоят ҳал этилди »


Инҳа университети IELTS сертификатини олишга улгурмаётганларга қўшимча қулайликлар яратди\n18:51 / 07.07.2015\nТошкент шаҳридаги Инҳа университетига 26 июль куни математика ва физикадан кириш имтиҳонларини топшириш учун IELTS сертификатига эга бўлиш керак эди. Лекин яқин орада топширилган IELTS имтиҳонлари натижалари кеч чиқиши туфайли 17 июлгача рўйхатдан ўтишга кўпчилик улгура олмаётгани маълум бўлди. Шунинг учун ўқиш ниятида бўлган ёшларга қўшимча имконият тақдим этиш мақсадида, ҳамда ота-оналардан тушган кўплаб таклиф ва илтимосларни инобатга олиб, қуйидаги янгиликларни маълум қиламиз.\nБиринчидан, 17 июлгача онлайн рўйхатдан ўтиб, лекин IELTS сертификатини 25 июль кунигача топшириш шароити яратилди. Яъни, асосий имтиҳондан бир кун олдин бўладиган ориентация кунида сертификатни олиб келиш мумкин. Бу эса июль ойининг ўрталарида IELTS топширган абитуриентларга қўшимча имкониятдир.\nИккинчидан, умуман IELTS сертификати бўлмаганлар учун охирги бор 15 июль куни Тошкент шаҳридаги Инҳа университетининг қўшимча инглиз тили имтиҳони ташкил этилмоқда. Шуни унутмангки, Тошкент шаҳридаги Инҳа университети томонидан IELTS/TOEFL дан сертификати бўлмаган, аввалги инглиз тили бўйича қўшимча имтиҳонларни ўтказиб юборган йигит-қизлар учун яна бир ажойиб имконият берилмоқда!\nЯна бир бор эслатиб ўтамиз:\n1. Инглиз тилидан қўшимча имтиҳон топшириш учун онлайн тарзда www.inha.uz сайтида рўйхатдан ўтишнинг сўнгги куни:2015 йил, 13 июль, соат 17-00 гача.\n2. Инглиз тилидан имтиҳон куни: 2015 йил, 15 июль, 08-00.\n3. Инглиз тилидан имтиҳон жавоблари: 2015 йил, 16 июль.\nИнглиз тилидан IELTS/TOEFL сертификати бўлмаган ёшлар учун Тошкент шаҳридаги Инҳа университетида ўқиш учун сўнгги имконият. Имкониятни қўлдан бой берманг, азиз ёшлар!


тадқиқотга кўра, ҳафтасига 1-2 марта кундузи озгина мизғиб олиш инсульт ва инфаркт хавфини қарийб 50 фоизга камайтиради. «RAMBLER»нинг ... 1-2 марта кундузи мунтазам озгина ухлаб олган беморларда инфаркт ва инсульт сони куннинг ёруғ пайтида ухлашга одатланмаганларга қараганда 48 ...\nяхши ҳолатда бўлади. Бироқ, бунга қарама-қарши ўлароқ, гўшт емаслик инсульт хавфини оширади. инсульт хавфи гўшт ейиш туфайли келиб чиқадиган ... чиқадиган юрак-қон томир касалликлари хатаридан кўпроқ. «Афтидан, инсульт хавфи гўшт ейишдан келиб чиқадиган юрак-қон томир касалликлари ...\nЭркаклар ва аёлларда инсульт ривожланишига сабаб нимада?\nдавлат миллий тадқиқот университети олимлари эркаклар ва аёлларда инсульт ривожланиши хавфини келтириб чиқарувчи омилларни аниқлашди. Бу ... Бу ҳақда «RT» хабар берди. Аниқланишича, эркакларда ишемик инсульт ривожланиши хавфини туғдирувчи омилларга атеросклероз (артерияларнинг ...\nкишиларда инсультдан кейин яшаб кетиш имконияти юқорироқ — Америка неврология академияси олимлари шундай хулосага келишди. Гарчи ортиқча вазн юрак хасталиклари ... келишди. Гарчи ортиқча вазн юрак хасталиклари хавфини туғдирсада, у инсультдан сўнг тикланишда ёрдам бераркан. Америкалик олимлар миясига ...\nМонитор қаршисида: бу инсультга олиб келадими?\nпайдо бўлиши, енгил бош айланишлари кузатилади. Оғир кўриниши эса инсульт ва инфарктга яқинлаштиради. Шифокорлар меъёрга риоя қилишни, монитор ... Қолаверса, тартибли овқатланиш, жисмоний фаоллик ҳам жуда керак. инсультнинг аломатлари Сезувчанликнинг бузилиши ва мажолсизлик, айниқса, ...


Адолат излаб, уйсиз қолдик – mulkdor.com\nАдолат излаб, уйсиз қолдик\nAugust 9 2018, 01:08 Инсон ҳуқуқлариКоррупцияЎзбекистон\nҚорақалпоғистон Республикаси Қўнғирот шаҳрилик Азипа Жирентаева, ўз ҳҳақ–ҳуқуқларимизни талаб қилганимиз учун уйсиз қолдик, дейди.\nЖирентаевалар, ўғли. келини, жами олти жон, Қўнғирот шаҳридаги «Ўзбекистон темир йўллари» га қарашли корхоналардан бирининг ётоқхонасида 4 та хонада истиқомат қилишган.\n1977 йилда қурилиб, 200 ўринга мўлжалланган ётоқхона эгаси бўлган маҳаллий корхона 2010 йил 1 ноябрда Хўжалик судининг қарори билан банкрот деб топилган.\nНатижада ётоқхона Қўнғирот туман ҳокимлиги балансига ўтказилган.\nТуман ҳокимининг карорига биноан ётоқхона унда яшаётган барча фуқароларга ҳуқуқсиз ижара шартномаси асосида фойдаланишга берилиши назарда тутилган.\nҲоким З. Зайтовнинг 14 июль 2012 йилги фармойишининг 8- бандига биноан туман электр тармоқларига , райгаз филиалига ва «Туямуюн- Нукус» сув тармоқлари маҳаллий идорасига ётоқхонадаги оилаларнинг хоналарига якка тартибда тегишли ўлчагичларни ўрнатиш топширилган.\nҲокимнинг ушбу фармойиши қоғозда қолиб кетди. Шунга қарамасдан биз тегишли тўловларни вақтида тўлаб келдик.\nМасалан, ширкат бошлиғи барча коммунал тўловларни қўшиб бир хона учун 60 000, икки хона учун 120 000 сўм оларди ойига.\nЭлектр ҳисоблагич ҳам, газ ҳисоблагич ҳам 40 та оила учун битта эди. Маълум муддат ўтгач, биз тўлаётган пуллар кимларнингдир чўнтагига тушаётганлиги ошкор бўлди. Шундан кейин мен ва эрим Кунанбай Туржанов туман ҳокимлигига, Нукусдаги идораларга шу ҳақда мурожаат қилиб, ҳуқуқимизни тиклашларини сўрай бошладик,- дейди Азипа Жирентаева.\nТекширишлар натижасида жиноят иши очилиб, жавобгарлар 15 миллион сўм атрофида камомадни тўлашади.\nҲаммаси шундан кейин бошланди. Биз, бир-неча оила, тўлаган пулларимиз кирим қилиниб, ҳуқуқимиз тикланишини талаб қилиб турли ташкилотларга мурожаат қила бошладик. Табиийки, биз энди номаълум манзилга тўлов қилишни тўхтатдик. Чунки электр, газ, сув идоралари биздан тўловларимизни қабул қилиб олмади. Сабаби, ҳеч қандай ҳисоб рақамлари мавжуд эмас экан уларда. Бир-бири билан боғланиб кетган коррупцион доира эса бундан фойдаланиб. эримни ва Гулбаҳор Амановани коммунал тўловларни ўз вақтида тўламаганликда айблаб, судга бериб, охир- оқибат бизни турар жойимиздан суд қарори билан мажбуран чиқаришди,- дейди А. Жирентаева.\nБу воқеа ўтган йилнинг 7 мартида рўй беради.\nГулбаҳор Аманованинг сўзларига кўра, у тўловларни ўз номидан тегишли газ, сув, электр идораларига қонуний тўлаш истагида кўплаб марта борган.\nҲуқуқимни қонуний тиклашга кўзим етмаганидан кейин икки хона учун қарз ҳисобланган 3,5 миллион сўмни 21 март 2017 йили тўлашга мажбур бўлдим, чунки кўчада қолиб ,борадиган жойимиз бўлмади,-дейди Г. Аманова.\nАзипа Жирентаева эса эри Кунанбай Туржановнинг мана икки ойдир-ки, Қозоғистонга иш излаб кетганлигини, лекин улар хатто пул ишлаб топганларида ҳам, турар хоналари учун ҳисобланган 7,5 миллион сўм қарзни тўламасликларини, чунки у пуллар ўз вақтида тўланганлигини гапиради.\nЮқоридаги муаммони яқиндан билган маҳаллий фуқаролардан бирининг айтишича, ётоқхонада 40 дан ортиқ оила истиқомат қилиб келган.\n-Ахир, уларнинг тўловлари ҳам ўз вақтида ҳеч қаерда ҳисобдан ўтмаган-ку. Нега энди фақат Туржановлар охирги бекат бўлиб бошпанасиз қолишлари керак? Аслида жим юриши керак эди, бизда оддий киши ҳуқуқини талаб қилиб, адолатлиликка эришишига хали -бери кўзим етмайди,- дейди у.\nМуаллиф: Жумри Жайхун\nФуқаролиги бӯлмаган шахслар ҳамон етим қўзи каби ...\nЎзбекистон Республикаси фуқаро паспорти илк бор ҳаётга тадбиқ қилинган йилда миллат душмани бўлмиш Ислом Каримов ташаббуси билан Фуқаролиги йўқ шахснинг Ўзбекистонда доимий ...\nЖамиятSeptember 14 2018, 03:09\nАқшнинг қуддус ҳақидаги қароридан кейин ...\nҚуддусда АҚШнинг бу шаҳарни Исроилнинг пойтахти деб тан олиш ҳақидаги қарорига нисбатан фаластинликлар қаршилик сифатида ўтказаётган намойишларда тартибсизликлар бошланди. ...\nМажбурий меҳнатга сафарбарлик бошланди\nМамлакатимиздаги деярли барча вилоятларда пахта мавсуми бошланди. Менимча, вазирлару ҳокимларнинг ҳамда мутасадди ташкилот раҳбарларининг "бу йилги пахта мавсумида бюджет ...\nЖамиятSeptember 9 2017, 04:09


“Качок қарға” интернет фойдаланувчиларини қўрқитиб юборди – видео - 26.06.2019, Sputnik Ўзбекистон\n“Качок қарға” интернет фойдаланувчиларини қўрқитиб юборди – видео\nИжтимоий тармоқларда ўз қанотларига таяниб турган қарға акс этган видео оммалашиб, қизғин муҳокамага сабаб бўлмоқда. 26.06.2019, Sputnik Ўзбекистон\nИжтимоий тармоқларда ўз қанотларига таяниб турган қарға акс этган видео оммалашиб, қизғин муҳокамага сабаб бўлмоқда.\nТОШКЕНТ, 26 июн – Sputnik. Ижтимоий тармоқларда ўз қанотларига таяниб турган қарға акс этган видео оммалашиб бормоқда. Видеони интернет фойдаланувчиси LIWJATAN жойлаштирган.\n“Бугунги шок учун раҳмат. Бу менинг юрагим учун зарарли”, - дея ёзган у.\nҲозирга келиб илк эълон қилинган видео қарийб 11 миллион марта томоша қилинган ва 253 минг “лайк” тўплашга уринган. Бу рақамлар соат сайин ўсишда давом этмоқда.\nҚарғанинг бу ҳолатда туриши кўпчиликни ўйга толдиради. “Бу нима? Гориллами?”, - дея мурожаат қилган фойдаланувчилардан бири. Бошқаси эса “энди мен тунлари ухлаймай чиқаман”, деб изоҳ қолдирган.\nПаррандашунос Кейли Свифт қарғанинг бу ҳолатда туришинини тушунтириб берди. Маълум бўлишича, қарға шунчаки офтобда тобланмоқчи бўлган экан. Шу боис қарға қанотларини туширган ва думини қисиб олган. Натижада унинг ўз қанотларига таяниб туриши унинг оёқлари деган тасаввурни пайдо қилган.


Манзилингиз:Муслимаат»Хадичаи Кубро мадрасаси»РАМАЗОНДА ИБОДАТЛАРГА БЕПАРВО БЎЛМАНГ\nBy Muslimaat.uz on\t Iyun 11, 2017 Хадичаи Кубро мадрасаси\nМазкур ибодатлар силсиласи ойлар султони Рамазон кунларида бажарилса, ажру савоблар бир неча баробарга кўпайтириб берилади.\nСалмон Форсий розияллоҳу анҳудан ривоят қилинишича: «Ким унда (Рамазонда) ихтиёрий равишда бир яхши иш қилса, худди бир фарзни адо этгандек бўлади. Ким унда бир фарзни адо этса, худди етмишта фарзни бажаргандек бўлади».\nИбн Ражаб раҳматуллоҳи алайҳ: «Рўзанинг шундоқ ҳам бошқа амалларга нисбатан ажри бир неча баробар кўп бўлгач, Рамазоннинг рўзаси ҳам бошқа рўзаларга нисбатан бир неча марта устун бўлади. Бу унинг вақтининг шарофати ва у Аллоҳ фарз қилган рўза бўлгани ҳамда У Зот ушбу рўзани Ислом барпо қилинган аркон – устунларнинг бири қилгани эътиборидандир», дедилар.\nРасулуллоҳ соллаллоҳу алайҳи вассаллам марҳамат қиладилар: «Рўза тутган кишининг уйқуси ибодат, сукут сақлаши Аллоҳга тасбеҳдир, қилган амалининг савоби орттириб берилади, дуолари ижобат ва гуноҳи кечирилган бўлади».\nДемак, Рамазони шариф – мукаррам ой. Ундан унумли фойдаланиб қолиш керак. Чунки Термизий раҳматуллоҳи алайҳ ривоятларининг бирида «Расулуллоҳ соллаллоҳу алайҳи васаллам Рамазонда бошқа ойлардагидан кўра кўпроқ (ибодатга) жидду жаҳд қилар эдилар», деб айтганлар.\nҚалбларга жило берадиган Қуръони Карим тиловати ҳам муборак Рамазон ойига хосланади. Сабаби Аллоҳ субҳанаҳу ва таоло инсониятга Ўзининг муқаддас Китобини Рамазони шарифда нозил қилган.\nАбдуллоҳ ибн Амр розияллоҳу анҳудан ривоят қилинади. Расулуллоҳ соллаллоҳу алайҳи васаллам дедилар: «Рўза ва Қуръон бандага шафоатчилик қилади. Рўза: «Ё Раббим! Мен буни кундузлари емоқ ва шаҳватдан тўсганман, унинг ҳақидаги шафоатимни қабул қил», дейди. Қуръон: «Ё Раббим! Мен уни кечалари уйқудан тўсганман, унинг ҳақидаги шафоатимни қабул қил», дейди. Шунда икковининг ҳам шафоати қабул қилинади».\nМаълумки, шариятда ваъда қилинган савоблар эркагу аёлга тенг баробардир. Шу боис бу ойда аёллар ҳам кўплаб ажру мукофотларга эришиб қолишларида турмуш ўртоқлари, фарзандлари ҳамда оила аъзолари яқиндан кўмак берсалар, нур устига аъло нурдир. Негаки, опа-сингилларимиз саҳарлик ва ифторлик дастурхонимиз учун куйиб-пишадилар, рўзадор ҳолатларида кундалик рўзғор ишлари билан банд бўладилар, фарзанд тарбияси билан шуғулланадилар, оила аъзолари хизматига шай турадилар. Албатта, бу ишлар орқали савобга эга бўладилар. Лекин кундалик вазифалар билан аёлларимиз ифторликдан сўнг толиқадилар, натижада нафл ибодатлари ва Қуръон тиловатига вақт ажрата олмай қоладилар. Мислсиз ажрлар ваъда қилинган ойда кўпроқ ўз ибодатлари учун ҳам эътибор қаратишса ва бунда оила аъзолари яқиндан кўмак беришса, Рамазон ойи бундан-да шукуҳли ўтади.\nШу билан бир қаторда опа-сингилларимиз ҳам ўзлари Рамазон ойида ибодатларига бепарво бўлишмасин, турли сериаллар ва бекорчи суҳбатлар билан ғанимат вақтларини бой бермасинлар. Аксинча, қазо ва нафл намозларини адо этиб, кўпроқ Аллоҳнинг зикрида бўлсинлар, истиғфор-тавбаларни кўпроқ айтсинлар. Мўътадил ва толиқмайдиган ҳолатда оила хизматига ярасинлар.\nСўз сўнггида шуни айтамизки, ушбу фазилатли Рамазон кунлари кундалик юмушлар, тирикчилик ишларини бироз енгиллатиб, кўпроқ ибодатларни ихлос билан қилиб олишга эътиборли бўлиш зарурдир. Чунки Рамазон мағфират ойи ҳамдир. Абу Ҳурайрадан қилган ривоятда Пайғамбаримиз соллаллоҳу алайҳи васаллам мана бундай деган эканлар: «Кимки Рамазон рўзасини иймону ихлос билан тутса, ўтган жами гуноҳлари мағфират қилинади» (Имом Аҳмад ва «Сунан» соҳиблари – Термизий, Абу Довуд, Насоий ва Ибн Можа).\n«Хадичаи Кубро» аёл-қизлар ўрта махсус Ислом\nбилим юрти мударрисаси Н.Ғофурова


ЎзА - Халқаро семинар иштирокчилари Самарқандда бўлиб, ҳудудда мева-сабзавотчилик йўналишида амалга оширилаётган ишлар билан танишди\nХалқаро семинар иштирокчилари Самарқандда бўлиб, ҳудудда мева-сабзавотчилик йўналишида амалга оширилаётган ишлар билан танишди\n07.09.2017 18:16 Чоп этиш версияси\nПойтахтимизда 5-7 сентябрь кунлари Ўзбекистонда мева-сабзавотчиликни ривожлантириш борасида амалга оширилаётган ишлар ва халқаро тажрибага бағишлаб ўтказилган халқаро семинар иштирокчилари тадбир доирасида Самарқандда бўлиб, ушбу йўналишда вилоятда амалга оширилаётган ишлар билан танишди.\nЎзбекистон Республикаси Қишлоқ ва сув хўжалиги вазирлиги, БМТнинг Жануб-жануб ҳамкорлиги бошқармаси, Халқаро қишлоқ хўжалигини ривожлантириш жамғармаси, Ислом тараққиёт банки ҳамкорлигида ташкил этилган семинарда Венгрия, Марокаш, Судан, Тунис, Туркия, Қирғизистон ва Қозоғистондан келган олим ва мутахассислар, тадбиркор ва фермерлар иштирок этди.\nМеҳмонлар дастлаб Самарқанд туманидаги “Оҳалик олтин боғи” масъулияти чекланган жамияти интенсив боғлари билан танишиб, бу ердаги иш жараёнини кузатди. Мева-сабзавот етиштириш, уни сақлаш ва хорижга экспорт қилиш бўйича атрофлича маълумот олди.\n– Туркияда ҳам интенсив боғлардан мўл ҳосил олинади, – дейди Туркиядаги Эжин қишлоқ хўжалик институти мевачилик агрономи Андор Човдар. – Лекин Ўзбекистонда шу усулда етиштирилаётган меваларнинг таъми ҳам, сифати ҳам анча юқори. Бу, аввало, юртингиз иқлими шароити, тупроғи ва суви билан боғлиқ. Шу билан бирга, ўзбекистонлик боғбонлар, соҳа мутахассисларининг интенсив боғдорчиликда қисқа вақтда катта тажриба тўплаганини ҳам эътироф этиш лозим. Бунинг самарасини юртингизда етиштирилаётган қишлоқ хўжалик маҳсулотларига хорижда талаб ортиб бораётганида ҳам кўриш мумкин. Бугун “Оҳалик олтин боғи” фаолияти билан танишиб, кўп янгиликлардан бохабар бўлдик, тажриба алмашдик.\nХалқаро семинар иштирокчилари Жомбой туманидаги биолабораторияда бўлиб, замонавий технологиялар ёрдамида интенсив боғлар учун пакана ва ярим пакана дарахт кўчатлари тайёрлаш, картошка уруғи етиштириш жараёни билан танишди.\n– Бугунги кунда Ўзбекистон қишлоқ хўжалигига замонавий технологияларни жадал жорий этаётган мамлакатлардан бири ҳисобланади, – дейди Венгрия мева маданияти тадқиқотлари институти вице президенти Ева Преинингер. – Чунки мазкур соҳада бу ерда жуда катта имконият, бой табиий ресурслар мавжуд. Улардан анъанавий усулларда фойдаланиб жаҳон бозорида муносиб ўрин эгаллаш қийин. Оддий мисол, интенсив боғдорчилик ёки сабзавот етиштиришни ҳисоб-китоб қилиб кўринг. Янги усулда ҳосилдорлик бир неча баробар юқори бўлиши, маҳсулот сифати халқаро талабларга тўла мос келиши ва моддий манфаатдорлик салмоқли бўлишини кўриш мумкин. Бунга бугун фаолияти билан танишганимиз фермер хўжаликларида ҳам гувоҳ бўлдик.\nТадбир иштирокчилари Самарқандга ташриф давомида вилоятдаги тарихий-маданий ёдгорликлар, муқаддас қадамжоларни зиёрат қилди.


"Боруссия"ни мағлуб этган "Байер" иккинчи ўринга кўтарилиб олди\n20 январь, 2021, 02:23\nТеглар:Боруссия Дортмунд | Байер | Бундеслига | Юлиан Брандт\nМарказий учрашувда мезбонлар зафар қучди.\nГермания Бундеслигасида 17-тур ўйинлар ўтказимоқда. Марказий беллашув сифатида эътироф этилган баҳсда "Байер" Дортмунднинг "Боруссия"сини қабул қилди. Ўйин мезбонларнинг 2:1 ҳисобидаги ғалабаси билан якунланди.\nДастлаб, Мусса Диаби тезкор гол уриб, жамоасини ҳисобда олдинга олиб чиқди. Унинг яқин масофадан берган зарбасини Бюрки қайтаролмади. Меҳмонлар иккинчи бўлимда ўйинга фаоллик қўшди ва бу ўз натижасини кўрсатмай қолмади: 67-дақиқада Юлиан Брандт жарима майдони ташқарисидан ўз омадини синаб кўрди. Дарвозабон тўпга теккан бўлса-да, уни қайтара олмади.\nҒалаба учун кўпроқ ҳаракат қилган дортмундликлар ҳимояда бироз эҳтиётсизлик билан ҳаракат қила бошлади. Оқибатда, Флориан Вирц рақиб хатосидан унумли фойдаланиб, тарози паллаларини жамоаси томонга оғдирди.\nМарказий учрашувда ғалаба қозонган леверкузенликлар очколари сонини 32 тага етказган ҳолда, онлайн жадвалда 2-поғонага кўтарилди. Меҳмондан қуруқ қўл билан қайтадиган "Боруссия" 4-ўринда қолди. Улар ҳисобида 29 очко мавжуд.\nМусса Диаби 14'\nФлориан Вирц 80'\nСтандарт вазиятдан берилган зарбаси Бюрки ушлаб, жамоасининг тезкор ҳужумини бошлади.\nЖарима майдони чизиғи устида Дилейни рақибини қоида бузиш эвазига тўхтатди. Ҳакам уни огоҳлантирди.\nМайдон эгалари сўнгги дақиқаларни ҳам фаоллик билан ўтказмоқда.\nМарко Ройс ўрнига Штеффен Тиггес ўйинни давом эттиради.\nХуммельс рақибига нисбатан бироз жиддий қўполлик ишлатди. Ҳакам оғзаки огоҳлантириш етарли, деб ҳисоблади.\nБеллингем ўрнига Мукоко ўйинни давом эттиради.\nРейнанинг зарбасидан кейин тўп тўппа-тўғри Градецкийнинг қўлига келиб тушди.\nГООООООООООООЛЛЛЛЛЛЛЛЛ! "Байер" ҳисобда олдинга ўтиб олди!\nРақиб хатосидан кейин тўпни қабул қилиб олган Флориан Вирц дарвозани ишғол этди.\nМеньенинг жарима майдонига узатган тўпини ҳимоячилар узоқлаштирди. "Боруссия" ғалаба учун кўпроқ тер тўкмоқда.\nХоландга нисбатан қоида бузган Мусса Диаби огоҳлантирилди.\nДиабининг яқин масофадан йўллаган зарбасини Бюрки қайтарди.\nСанчо ўз ўрнини Жио Рейнага бўшатиб берди.\nТўп учун курашда Хуммельс ва Диаби ўзаро жиддий тўқнашиб кетди.\n"Байер" таркибида ўзгариш: Арангис ва Аларио ўрнига Демирбай ҳамда Шик майдонга тушди.\nГолдан руҳланган меҳмонлар яна бир хавфли ҳужум уюштирди. Аммо тўпни бўш қолган дарвозага киритадиган футболчи топилмади.\nГООООООООООЛЛЛЛЛЛЛЛ! "Боруссия" ҳисобни тенглаштирди!\nЮлиан Брандтнинг жарима майдони ташқарисидан берган кучли зарбаси дарвоза тўридан жой олди.\nБрандт шеригига тўп узатишда жуда бўш ҳаракат қилди. Натижада, рақиб ҳимоячилари вазиятни бартараф этди.\nХоланднинг зарбаси йўлига Тапсоба блок қўйишга муваффақ бўлди.\n"Боруссия" тобора голга яқинроқ келмоқда.\nЖароҳат олган Венделл ўрнига Синкгравен ўйинга қўшилди.\nВенделлга тиббий ёрдам кўрсатилмоқда. Катта эҳтимол билан, у майдонни тарк этади.\nИккинчи 45 дақиқаликни дортмундликлар фаол ўтказмоқда. Аммо голдан ҳамон дарак йўқ.\nТома Менье яна бир яхши вазиятни кўкка совурди. Унинг ўткир бурчакдан берган зарбасига аниқлик етишмади.\n"Асаларилар" ўта қулай имкониятни голга айлантира олмади. Бир рақибини усталик билан чалғитган Ройс жамоадошларига тўп узатишда бироз адашди.\nЖарима майдони ичига кетма-кет икки бор узатилган тўпни дортмундликлар узоқлаштирди.\nЛеон Бейли жарима майдони ташқарисидан ноаниқ зарба берди.\nБрандтнинг узоқ масофадан йўллаган зарбаси ноаниқ кетди.\nТайм сўнгига келиб, дортмундликлар бироз фаолликни оширгандек бўлмоқда.\nРойснинг жарима майдонига оширган тўпига шериклари зарба бера олмади.\n"Боруссия"да яхши стандарт юзага келди.\nШеригининг узатмасига Холанд бироз ета олмади. Меҳмонларнинг яна бир ҳужуми омадсиз якунланди.\nБир рақибини ортда қолдириб, жарима майдонига ёриб кирган Диаби аниқ зарба йўллади. Жой танлашда адашмаган Бюрки тўпни ушлаб олди.\nДарвоза томон йўлланган кучли зарба йўлига Аканжи блок қўйишни уддалади.\nБу сафар Амири аниқ зарба йўллади. Дарвозабон ўз ўрнида.\nМайдон эгалари фаол ўйин кўрсатишда давом этмоқда. "Боруссия" ўйинни ташлаб юборди.\nАларионинг ўткир бурчакдан йўллаган зарбасини дарвозабон қайтарди. Такрорий уриниш ҳимоячиландан ўтмади.\nМеньенинг узатмасига Холанд бироз ета олмади. Акс ҳолда, ҳисоб тенглашиши катта эҳтимол эди.\nЖарима майдонига оширилган тўпни Роман Бюрки ушлаб олди.\nЛеон Бейлининг кучли зарбасини Менье танаси билан қайтарди. Тўп дарвозагача ўтмади.\nРақиб босимидан саросимага тушган Геррейру тўпни шунчаки олдинга тепиб юборди. Леверкузенликлар яна бир позицион ҳужумга тайёргарлик кўрмоқда.\n"Асаларилар" тўпни ўзида узоқ вақт ушлаб тура олмаяпти.\nГООООООООООЛЛЛЛЛЛЛ! "Байер" сокинликни бузиб юборди!\nБейлининг заргарона узатмасини соҳирлик билан ўзига бўйсундирган Мусса Диаби ҳисобни очди.\nЎйин темпи дастлабки дақиқаларга қараганда, бироз пасайди.\nТўп назорати майдон эгалари томонга ўтди. Аммо "Боруссия" эрта прессинг уюштирмаяпти.\nАларионинг зарбасига аниқлик етишмади.\n"Байер" футболчилари рақибга босим ўтказиб, тўпни олиб қўйишга ҳаракат қиляпти.\nДортмундликлар ўйин тизгинини қўлга олишга ҳаракат қилмоқда.\nХоланд бирга-бир вазиятга чиқиб бориши мумкин эди. Бироқ дарвозабон ўз жойини ташлаб олдинга чиқди ва тўпни узоқлаштирди.\nИлк ҳужумни мезбонлар уюштирди. Вирцнинг жарима майдони ташқарисидан берган зарбасини дарвозабон қайтарди.\nLIVE "Боруссия Д" - "Герта": Матнли трансляция


Тошкент вилояти Оҳангарон тумани Кўксарой МФЙда жойлашган «Орзу» дам олиш маскани бино иншоотлари онлайн аукционда сотувга қўйилган.\nДавлат активларини бошқариш агентлиги Тошкент вилояти ҳудудий бошқармаси «Орзу» дам олиш масканини онлайн аукционга қўйди. Аукционда иштирок этиш учун аризалар жорий йилнинг 1 феврал санасигача қабул қилиниши белгиланган.\nАукцион 3 феврал куни бинонинг бошланғич нархи 1 сўм қийматида нархларнинг ошиб бориши тартибида ўтказилиши кўзда тутилган.\nМаълум қилинишича, иншоотни харид қилган мулкдорга харид қилинган кундан бошлаб 24 ой давомида 4 миллиард сўм инвестиция киритиш ва 30 та янги иш ўринларини яратиш мажбурияти юклатилган. Иншоотнинг умумий майдони 4,5 гектарни ташкил қилади.\nБинони хусусийлаштириш учун хуқуқий асос сифатида президентнинг 2020 йил 7 декабрдаги 4916-сонли қарори кўрсатилган.\nМаълумот учун, олди-сотди аукционида ғолиб чиққан одам 10 кун муддатда белгиланган тўловни амалга ошириб шартнома расмийлаштирилмаса, автоматик тарзда ғолибдан кейинги иштирокчига тасдиқлаган нархи бўйича мазкур объект бўйича олди-сотди шартномасини тузиш таклифи берилади.


Саудиялик тадбиркор Ўзбекистонда қишлоқ хўжалиги маҳсулотларини (...)\nСаудиялик тадбиркор Ўзбекистонда қишлоқ хўжалиги маҳсулотларини етиштириш соҳасига сармоя киритиш ниятида\nМамлакатимиз Бош консуллиги ходимлари Саудия Арабистонининг йирик ишбилармонларидан бири - шайх Абдуллоҳ Дарвеш ал-Хорисий билан музокаралар ўтказди, деб хабар бермоқда «Дунё» АА мухбири.\nМулоқот чоғида Ўзбекистонга хорижий инвестициялар, хусусан, Саудиядан сармоялар жалб этиш масалалари атрофлича муҳокама қилинди.\nСаудия вакили Ўзбекистонда хорижий инвесторларга яратилаётган қулай шароит ва имтиёзлар, мамлакатимизнинг иқтисодий ва сайёҳлик салоҳияти, хусусан, республикамиздаги эркин иқтисодий зоналар фаолияти билан яқиндан таништирилди.\nАбдуллоҳ Дарвеш ал-Хорисий, ўз навбатида, мамакатимизнинг қишлоқ хўжалиги соҳасига инвестиция киритишга қизиқиш билдирар экан, бу йўналишдаги сармоявий лойиҳалар тақдим этилишини сўради.\nМен Ўзбекистонда қишлоқ хўжалиги маҳсулотларини етиштириш ва уларни Саудия Арабистонига экспорт қилишни режалаштираётирман, - деди у. - Агар ана шундай лойиҳани амалга оширишга қизиқиш билдирадиган ўзбекистонлик ҳамкорлар бўлса, биз ҳамкорликда ишлашга тайёрмиз.\nМаълумот тариқасида қайд этиш жоизки, шайх Абдуллоҳ Дарвеш ал-Хорисий «Abdullah Al Harthy Contracting Est» қурилиш компаниясига раҳбарлик қилади. Унинг компанияси меҳмонхона ҳамда қишлоқ хўжалиги бизнеси билан фаол шуғулланади.